

Adroddiad y Bwrdd Partneriaeth Rhanbarthol 2016/17



**Cynnwys**

Tudalen

1. Cyflwyniad gan Gadeirydd y Bwrdd 4

2. Uchafbwyntiau’r flwyddyn gyntaf 5

3. Aelodau’r Bwrdd Partneriaeth Rhanbarthol 2016/17 7

4. Gofynion Deddf Gwasanaethau Cymdeithasol a Llesiant (Cymru) 9

5. Gosod cyfeiriad strategol - datganiadau o fwriad strategol ar y cyd 10

6. Asesiad Anghenion Poblogaeth 11

7. Strwythur llywodraethiant a Threfniadau partneriaeth 12

8. Adolygiad o Strwythurau Partneriaeth Strategol 14

9. Cyfraniad at ganlyniadau gwell 15

a. Comisiynu Rhanbarthol ar y Cyd 15

b. Cydadolygiad Gofal Cartref 15

c. Cydadolygiad Rhanbarthol o’r 3ydd sector 15

ch. Datblygu Model Cytundeb Partneriaeth 16

d. Cronfa Gofal Canolraddol (bellach Cronfa Gofal Integredig) 17

dd. Tîm Integredig Cymorth i Deuluoedd (TICD) 19

e. Gwasanaethau Iechyd Meddwl ac Anabledd Dysgu 19

f. Gwybodaeth, Cyngor a Chymorth 19

ff. Gofal yn nes at Adref 20

10. Darpariaeth statudol – Trefniadau Adran 33 22

- Rhaglen Eiddilwch Gwent 22

- GWICES 23

- Monnow Vale 24

11. Barnau gan y Bwrdd 26

12. Blaenoriaethau’r Bwrdd wrth symud ymlaen ac amcanion tymor hir y bartneriaeth a chydweithio 28

Atodiadau

Tudalen

A. Cylch Gorchwyl y Bwrdd Partneriaeth 29

B. Datganiad o Fwriad Strategol ar y Cyd

i. Oedolion Hŷn 34

ii. Gofalwyr 38

iii. Plant ag anghenion cymhleth 43

C. PNA - Crynodeb o'r blaenoriaethau, camau gweithredu a'r

broses camau 47

D. Adroddiad Blynyddol y Panel Dinasyddion 51

**1. Cyflwyniad gan Gadeirydd y Bwrdd**

*Mae Deddf Gwasanaethau Cymdeithasol a Llesiant (Cymru) wedi bod yn ddarn pwysig o ddeddfwriaeth yng Nghymru, gan ddarparu her gref ynghylch sut rydym yn gweithio ar draws iechyd a gofal cymdeithasol yng Nghymru yn ogystal â rhai cyfleoedd gwirioneddol i wneud pethau'n well i gynnal a gwella llesiant ein dinasyddion. Her gref yw'r pwysau cyllidebol cronnus a wynebir yn y sector cyhoeddus. Yr hyn sy'n gwbl glir yw na allwn barhau i wneud pethau fel yr ydym bob amser wedi ei wneud - mae angen newid diwylliant gwirioneddol i weithwyr proffesiynol a dinasyddion i symud pethau ymlaen. Ar gyfer ein holl staff mae’n ymwneud â chanolbwyntio'n well ar hwyluso a galluogi’r rhai hynny yr ydym yn dod i gysylltiad â hwy, a llai ar ragnodi gofal. I’n dinasyddion, mae'n ymwneud â chymryd mwy o gyfrifoldeb am eu hunan-ofal a’u ffordd o fyw i fynd i'r afael â'u llesiant eu hunain, i fod yn ymgysylltwyr gweithredol yn hytrach na derbynyddion goddefol.*

*Y Ddeddf – fel y mae partneriaid a chydweithwyr wedi bod yn sylweddoli’n raddol - nid yw yn unig yn effeithio ar wasanaethau cymdeithasol, ond hefyd y GIG, y trydydd sector, y sector preifat a llywodraeth leol yn ehangach. Nid yw'n ddarn ynysig o ddeddfwriaeth – gosodir y cyfeiriad teithio hefyd yn y Ddeddf Llesiant Cenedlaethau'r Dyfodol ac mewn egwyddorion gofal iechyd doeth a nodir yn y Cynllun Gofal Sylfaenol ar gyfer Cymru.*

*Fel Bwrdd Partneriaeth Rhanbarthol yng Ngwent rydym wedi cydnabod bod y ddeddfwriaeth yn rhoi fframwaith clir i ni fod yn gweithio gyda'n gilydd ar draws sefydliadau - ac os nad ydym yn gwneud hynny, yna gallwn ddisgwyl i'n dinasyddion a Llywodraeth Cymru ein dwyn i gyfrif.*

*Dyma’r flwyddyn gyntaf ar gyfer y Bwrdd Partneriaeth fel corff statudol, ac mae wedi bod yn broses ddysgu i bawb. Rydym wedi croesawu'r cyfle i gael cyfraniadau gan aelodau awdurdodau lleol, gan uwch swyddogion, gan gydweithwyr yn y trydydd sector, gan ein cynrychiolwyr fforwm darparwyr rhanbarthol a gan ein cynrychiolwyr panel dinasyddion rhanbarthol. Mae rhan o'r adroddiad blynyddol hwn yn nodi rhai o'u safbwyntiau, fel y’i gwelant. Er mwyn i bartneriaethau ffynnu mae angen i ni i gyd chwarae ein rhan - ac mae hyn yn golygu cofleidio her a newid.*

*Y cyhoedd fydd yn barnu a ydym yn gwneud gwahaniaeth i lesiant - gan nad oes unrhyw bwynt mewn defnyddio'r term ‘integreiddio’ a ddefnyddir yn aml oni bai ei fod wir yn gwneud pethau'n well.*

*Fel Bwrdd Partneriaeth rydym wedi gwneud cychwyn arni – yn gosod ein blaenoriaethau strategol cyntaf mewn datganiadau o fwriad strategol ar y cyd, er enghraifft - ond rydym yn gwybod bod llawer mwy i'w wneud. Mae eich barn a'ch sylwadau yn bwysig i ni, felly os oes gennych unrhyw ymholiadau neu gwestiynau sy'n ymwneud â materion yn yr adroddiad hwn, fe’ch anogaf i gysylltu â ni a rhoi gwybod i ni, trwy Bennaeth y Rhaglen Cymorth Trawsnewid, Mark Saunders:* [*mark.saunders@torfaen.gov.uk*](mailto:mark.saunders@torfaen.gov.uk)

*Yn olaf, hoffwn ddiolch i’m cydweithwyr ar y Bwrdd Partneriaeth am eu cefnogaeth yn y flwyddyn gyntaf hon, ac am gofleidio’r her o wireddu’r bartneriaeth. Hoffwn hefyd ddiolch i staff ar draws y sefydliadau partner am eu hymdrechion yn yr hyn sydd weithiau wedi bod yn amseroedd ansicr, ond hefyd gyfleoedd ar gyfer newid gwirioneddol a chadarnhaol ar gyfer ein dinasyddion.*

Phil Robson

Cadeirydd, Bwrdd Partneriaeth Iechyd, Gofal Cymdeithasol a Llesiant Gwent Fwyaf

**2. Uchafbwyntiau’r flwyddyn gyntaf – Gweithredu’r Ddeddf Gwasanaethau Cymdeithasol a Llesiant**

**\*** Sefydlwyd y Bwrdd Partneriaeth Ranbarthol Statudol.  
\* Rhaglen cyfarfodydd y Bwrdd Partneriaeth Rhanbarthol, bob deufis, gyda

datblygiad y cylch gorchwyl ar y cyd cytunedig.

\* Cyfarfodydd grŵp arweinyddiaeth rhanbarthol bob deufis, trwy gyfnod o newidiadau sylweddol o fewn yr uwch arweinwyr.

\* Sefydlwyd y panel dinasyddion rhanbarthol, gydag ethol cadeirydd ac Is-gadeirydd.

\* Cynhyrchwyd adroddiad blynyddol y panel dinasyddion rhanbarthol.

\* Sefydlwyd y fforwm darparwyr rhanbarthol - a dau weithdy darparwyr rhanbarthol a gynhaliwyd yn Rhagfyr 2016.

\* Sefydlwyd a chytunwyd ar Strategaeth Gofal yn nes at Adref i symud cynllunio ardal leol yn ei flaen (dull sy'n seiliedig ar le).

\* Adolygwyd a chadarnhawyd strwythurau cynllunio a llywodraethu rhanbarthol.

\* Cytunwyd ar y datganiadau o Fwriad Strategol ar y cyd ar gyfer:

- Pobl Hŷn (Llwybr Gofal)  
- Gofalwyr  
- Plant ag Anghenion Cymhleth

\* Cytunwyd ar broses rhanbarthol i gefnogi gweithgarwch ICF, i gydlynu, cynllunio a gwerthuso cynigion ar draws gwahanol feysydd gwasanaeth.

\* Gwefan newydd - **Dementia Roadmap** - wedi ei datblygu mewn partneriaeth â meddygon teulu ar draws y rhanbarth a'r bwrdd iechyd; a bydd yn amlygu camau allweddol y gall pawb eu cymryd i leihau'r risg o ddementia, yn seiliedig ar 6 neges allweddol Iechyd Cyhoeddus Cymru.

\* Darparwyd ymwybyddiaeth Ffrindiau Dementia ar draws y rhanbarth i dros **10,000 o bobl** a chwblhaodd **22 o bobl** y sesiynau hyfforddi’r hyfforddwr – mae symudiad cymdeithasol wedi ei greu.

\* 1000+ o staff wedi'u hyfforddi mewn modiwlau craidd y Ddeddf Gwasanaethau Cymdeithasol a Llesiant newydd, ar draws y gwasanaethau cymdeithasol, Bwrdd Iechyd Prifysgol Aneurin Bevan (ABUHB) a darparwyr (yn y trydydd sector a'r sector annibynnol)

\* Cynhaliwyd cynhadledd Diogelu rhanbarthol – yn rhychwantu Oedolion a Phlant, gyda chyfranogiad gweithredol gan fforwm darparwyr rhanbarthol a phanel dinasyddion rhanbarthol. Rhoddwyd hyfforddiant diogelu wedi’i deilwra i aelodau’r Bwrdd Diogelu Oedolion a phartneriaid.

\* Symudwyd ymlaen y gwasanaeth gwirfoddolwyr Holi a Sgwrsio mewn Cartrefi Gofal (CHAaT) gyda chyn staff iechyd yn ymweld â chartrefi gofal lleol. Yn 2016, gwelodd gwirfoddolwyr CHAaT dros 1,600 o breswylwyr mewn cartrefi nyrsio a dros 300 o berthnasau.

\* Darparwyd Hyfforddiant Datblygu Sefydliadol ar gyfer rheolwyr canol - mewn ymateb i'r galw a fynegwyd, ac a ddatblygwyd ar y cyd â Datblygu'r Gweithlu ac uwch staff gweithredol

\* Adolygwyd pob gofal cymdeithasol 'drws ffrynt' a sicrhau eu bod yn cydymffurfio â’r Ddeddf.

\* Gwybodaeth gyson a chydymffurfiaeth â’r Ddeddf ar wefannau pob awdurdod lleol ac ABUHB.

\* Cylchlythyrau rhanbarthol misol ar gyfer pob aelod o staff trwy Fehefin 2016 i Chwefror 2017.

\* Dull rhanbarthol i roi ar waith borth gwybodaeth y dinesydd, ‘Dewis’.

\* Sefydlwyd Grŵp Comisiynu ar y Cyd Rhanbarthol, a chynhaliwyd dau weithdy rhanbarthol a chytunwyd ar flaenoriaethau:

- Adolygiad o gomisiynu gofal cartref  
- Gwaith paratoi ar gyfer cyllidebau cyfun ar gyfer cartrefi gofal i bobl hŷn  
- Adolygiad strategol o’r 3ydd sector

\* Sefydlwyd grwpiau gwaith asesiad integredig rhanbarthol - rhannu gwybodaeth a dulliau cyffredin.

\* Darparwyd cymorth i arweinwyr gweithredol rhanbarthol a LlC ar IAA/IA i ddatblygu set o gyfarpar, darparu cefnogaeth gan gymheiriaid ac archwilio i sicrhau cydymffurfiaeth â’r Ddeddf.

\* Cyfarfodydd rheolaidd gyda phrif swyddogion CVC, er mwyn sicrhau ymrwymiad llawn mewn trefniadau llywodraethiant newydd.

\* Ymgysylltiad eang yn gynnar â grwpiau dinasyddion a staff i lunio a datblygu'r Asesiad Anghenion Poblogaeth rhanbarthol.

\* Yn dilyn ymchwil lleol a chyfweliadau datblygwyd adroddiad IAA pwrpasol gyda Chyngor Sir Fynwy.

**Dyfyniadau gan rai dinasyddion ynghylch pam mae gwasanaethau wedi datblygu dros y flwyddyn ddiwethaf:**

“*Finding a home for our mum was really stressful. We need to know what the people in the home think about it. Too often the information is out of date and they don’t really say what people think of it”*

***“I suffer from loneliness on a daily basis, always feeling I have no-one to talk to and no-one understands. It has left me with anxiety and I feel depressed. I have found some comfort in talking to people who have similar feelings. I won’t go anywhere on my own. A befriender service is an excellent idea and one I know I would benefit from”***

*“Nothing nice used to happen to me and now, these people are my friends and come to talk to me.”*

***“Loneliness is a safeguarding issue. Loneliness kills.”***

**3. Aelodau’r Bwrdd Partneriaeth Rhanbarthol 2016/17**

Nodir aelodaeth ofynnol y Bwrdd Partneriaeth Rhanbarthol mewn canllawiau statudol fel Rhan 9 o’r Ddeddf Gwasanaethau Cymdeithasol a Llesiant (Cymru). Mae'n cynnwys aelodau etholedig awdurdodau lleol o bob awdurdod lleol yn ardal y Bwrdd, Cyfarwyddwyr Gwasanaethau Cymdeithasol ar gyfer pob awdurdod lleol yn ardal y Bwrdd, Aelodau Annibynnol y Bwrdd Iechyd Lleol, y Prif Weithredwr ac Uwch Gyfarwyddwyr y Bwrdd Iechyd Lleol yn yr Ardal , a Chadeiryddion Cynghorau Gwirfoddol Cymunedol (CVCs) yn ardal y Bwrdd.

Mae gan y Bwrdd hefyd yr hyblygrwydd i gyfethol aelodau ychwanegol os ydynt yn dymuno.

Gweler isod aelodaeth bresennol Bwrdd Partneriaeth Rhanbarthol Gwent:

|  |  |  |
| --- | --- | --- |
| **Enw’r aelod** | **Swydd** | **Sefydliad** |
| Y Cyngh Geoff Burrows | Aelod Cabinet (Gofal Cymdeithasol, Iechyd a Hamdden) | CBS Sir Fynwy (**Is-gadeirydd y Bwrdd Partneriaeth Rhanbarthol**) |
| Y Cyngh Paul Cockeram | Aelod Cabinet dros Ofal Cymdeithasol a Llesiant | CBS Casnewydd |
| Y Cyngh Graham Bartlett | Aelod Gweithredol (Gwasanaethau Cymdeithasol a Gwasanaethau Oedolion) | CBS Blaenau Gwent |
| Y Cyngh Robin Woodyatt | Aelod Cabinet dros Wasanaethau Cymdeithasol | CBS Caerffili |
| Y Cyngh Richard Clark | Aelod Gweithredol (Iechyd, Gofal Cymdeithasol a Llesiant) | CBS Torfaen |
| Y Cyngh Gail Giles | Aelod Cabinet dros Addysg a Phobl Ifanc | CBS Casnewydd |
| David Jenkins OBE | Cadeirydd y Bwrdd | Bwrdd Iechyd Prifysgol Aneurin Bevan |
| Phil Robson | Is-gadeirydd y Bwrdd | Bwrdd Iechyd Prifysgol Aneurin Bevan (**Cadeirydd y Bwrdd Partneriaeth Rhanbarthol**) |
| Chris Koehli | Aelod Annibynnol o’r Bwrdd | Bwrdd Iechyd Prifysgol Aneurin Bevan |
| Gill Richardson | Cyfarwyddwr Iechyd Cyhoeddus | Bwrdd Iechyd Prifysgol Aneurin Bevan |
| Edward Watts | Cadeirydd | Cymdeithas Mudiadau Gwirfoddol Gwent |
| Y Cyngh Steve Brooks | Cadeirydd | Cynghrair Gwirfoddol Torfaen |
| Chris Hodson | Cadeirydd | Panel Dinasyddion Rhanbarthol |
| Lorraine Morgan | Is-gadeirydd | Panel Dinasyddion Rhanbarthol |
| Kathy Milosevic | Cynrychiolydd darparwyr | Cymdeithas Alzheimer - Fforwm Darparwyr Rhanbarthol |
| Melanie Minty | Cynrychiolydd darparwyr | Fforwm Gofal Cymru - Fforwm Darparwyr Rhanbarthol |
| Judith Paget | Prif Weithredwr | Bwrdd Iechyd Prifysgol Aneurin Bevan |
| Keith Rutherford\* | Cyfarwyddwr (Gweithredol) Gofal Cymdeithasol a Thai | Cyngor Bwrdeistref Sirol Torfaen |
| Damien McCann\* | Cyfarwyddwr (Gweithredol) Gwasanaethau Cymdeithasol | Cyngor Bwrdeistref Sirol Blaenau Gwent |
| Mike Nicholson\* | Cyfarwyddwr Gwasanaethau Cymdeithasol | Cyngor Dinas Casnewydd |
| Claire Marchant\* | Cyfarwyddwr Gwasanaethau Cymdeithasol ac Iechyd | Cyngor Sir Fynwy |
| Dave Street\* | Cyfarwyddwr Gwasanaethau Cymdeithasol | Cyngor Bwrdeistref Sirol Caerffili |
| Nick Wood\* | Prif Swyddog Gweithredol | Bwrdd Iechyd Prifysgol Aneurin Bevan |
| Richard Bevan\* | Ysgrifennydd y Bwrdd | Bwrdd Iechyd Prifysgol Aneurin Bevan |
| Sian Millar\* | Cyfarwyddwr Gofal Sylfaenol | Bwrdd Iechyd Prifysgol Aneurin Bevan |
| Chris O’Connor\* | Cyfarwyddwr Gwasanaethau MH & LD | Bwrdd Iechyd Prifysgol Aneurin Bevan |
| Dr Gill Richardson\* | Cyfarwyddwr Iechyd y Cyhoedd | Bwrdd Iechyd Prifysgol Aneurin Bevan |
| Martin Featherstone\* | Prif Weithredwr | Cymdeithas Mudiadau Gwirfoddol Gwent |
| Peter Kennedy\* | Prif Swyddog | Cynghrair Gwirfoddol Torfaen |

*\* Mae'r Bwrdd wedi cytuno bod swyddogion yn aelodau heb bleidlais, i ddarparu gwybodaeth a chyngor.*

Mae’r Bwrdd Partneriaeth Rhanbarthol wedi cyfarfod yn ddeufisol drwy 2016/17, ac wedi ei gefnogi gan y Tîm Trawsnewid Rhanbarthol Gwent, a ariennir trwy Grant Cyflawni Trawsnewid Llywodraeth Cymru (DTG)

**4. Gofynion Deddf Gwasanaethau Cymdeithasol a Llesiant (Cymru)**

Mae'r rhain wedi'u nodi yn Rhan 9 y Canllawiau Statudol (Trefniadau Partneriaeth) - Pennod 5, adrannau 33 i 35:

*Mae’r Rheoliadau Trefniadau Partneriaeth yn ei gwneud yn ofynnol i Fyrddau Partneriaeth Rhanbarthol baratoi adroddiad ar y graddau y mae amcanion y bwrdd wedi cael eu cyflawni. Rhaid cyflwyno’r adroddiad hwn i Weinidogion Cymru. Rhaid paratoi a chyflwyno’r adroddiad cyntaf erbyn 1 Ebrill 2017.*

*Rhaid i'r adroddiad gael ei gyhoeddi a dylai gynnwys:*

*\* Aelodau'r Bwrdd Partneriaeth Rhanbarthol.*

*\* Gwybodaeth am sut mae'r bwrdd wedi bodloni ei amcanion, gan gynnwys gwybodaeth reoli ategol berthnasol (e.e. adroddiadau cynnydd ariannol ac eraill).*

*\* Manylion y trefniadau partneriaeth sydd ar waith i ymateb i'r asesiad poblogaeth ar y cyd a meysydd blaenoriaeth, gan gynnwys unrhyw grwpiau neu strwythurau ategol.*

*\* Sut mae'r bwrdd wedi ymwneud yn uniongyrchol â defnyddwyr gwasanaethau, neu grwpiau sy'n cynrychioli defnyddwyr gwasanaethau (e.e. paneli dinasyddion).*

*\* Gwybodaeth am sut mae'r trefniadau partneriaeth wedi cyfrannu at ganlyniadau gwell a darparu gwasanaethau i ymateb i'r asesiad poblogaeth ar y cyd a’r meysydd blaenoriaeth (gan gynnwys gwybodaeth am sut mae adnoddau wedi cael eu defnyddio'n effeithiol).*

*\* Gwybodaeth am y ddarpariaeth statudol a ddefnyddiwyd - e.e. Cytundeb Adran 33 (Deddf GIG (Cymru) 2006), neu drefniadau anffurfiol a ategwyd gan gytundeb ysgrifenedig.*

*Dylai'r adroddiad gael ei gynhyrchu yn Gymraeg a Saesneg a bydd angen ei gyfieithu i ieithoedd eraill os gwneir cais rhesymol ar gyfer cyfieithu. Yn yr un modd, bydd angen ei drosi i braille, ffurf hawdd ei ddarllen, ac ati os derbynnir cais rhesymol o’r fath ar gyfer ei gyfieithu.*

**5. Gosod cyfeiriad strategol – datganiadau o fwriad strategol ar y cyd**

Cynhaliodd y Bwrdd Partneriaeth Rhanbarthol ddau weithdy datblygu ym Mawrth 2016 ac ym Mai 2016 i sicrhau bod y bwrdd yn glir o'u rolau a'u cyfrifoldebau.

Hwyluswyd y gweithdai hyn yn allanol gan y Sefydliad Gofal Cyhoeddus (IPC), sy’n rhan o Brifysgol Oxford Brookes, fel cymorth a ariennir gan Lywodraeth Cymru a oedd ar gael i bob bwrdd partneriaeth rhanbarthol.

Roedd y gweithdai hefyd yn gyfle i aelodau'r Bwrdd ystyried beth ddylai fod yn feysydd blaenoriaeth ar gyfer gweithgarwch integreiddio a goruchwylio, gan ystyried canllawiau statudol deddfwriaethol a safbwyntiau pob partner.

Cydnabuwyd y dylai'r Bwrdd ganolbwyntio ar ddim ond ychydig o feysydd blaenoriaeth, er mwyn cael cytundeb ynghylch cyfeiriad strategol - gyda chyfle i adeiladu ar hyn yn y dyfodol.

Y tri maes blaenoriaeth strategol a nodwyd oedd:

\* Plant ag Anghenion Cymhleth

\* Gofalwyr

\* Llwybr Gofal Oedolion Hŷn

Yn dilyn dadansoddiad o'r dysgu o'r gweithdai datblygu, gosodwyd fformat y cytunwyd arno i baratoi datganiadau lefel uchel o fwriad strategol ar y cyd ar gyfer y tri maes blaenoriaeth hyn, fel y gellid cymeradwyo’r rhai’n yn ffurfiol gan strwythurau llywodraethiant pob sefydliad partner ar y bwrdd.

Datblygwyd y datganiadau o fwriad strategol ar y cyd hyn o groestoriad o gynlluniau a blaenoriaethau a phrosesau a gytunwyd a oedd eisoes yn eu lle, ond yn bwysicach cymerodd ymlaen bersbectif yn hytrach na dadansoddiad ôl-weithredol.

Defnyddiodd y Bwrdd gyrff partneriaeth presennol i ddatblygu a ‘pherchenogi’r’ dogfennau allweddol hyn fel eu bod yn synthesis o gyfeiriad strategol, a gytunwyd gan aelodau'r Bwrdd ac o gynllunio gweithredol, i yrru cynlluniau gwaith partneriaeth ymlaen.

Mewn geiriau eraill, dyma’r modd y mae'r Bwrdd yn rhoi cyfarwyddyd a chanlyniadau disgwyliedig, a sut mae partneriaethau yn deall yr hyn y maent yn atebol amdanynt.

Mae'r tri Datganiad o Fwriad Strategol ar y Cyd wedi'u nodi yn **Atodiad B** i'r adroddiad blynyddol hwn. Cymeradwywyd y tri datganiad ar y cyd gan y Bwrdd trwy eu cyfarfodydd Tachwedd 2016 ac Ionawr 2017 ac maent hefyd wedi cael eu cymeradwyo gan y partneriaethau perthnasol sy'n adrodd i'r Bwrdd (a drafodir yn adran 6 o'r adroddiad hwn).

Hefyd yn dilyn adolygiad o strwythurau llywodraethiant a bwrdd y bartneriaeth RPB mae Datganiad o Fwriad Strategol ar y Cyd yn cael ei baratoi ar gyfer gwasanaethau i bobl ag Anabledd Dysgu a/neu broblemau iechyd meddwl.

Mae rhaglen adolygu reolaidd o bob un o'r blaenoriaethau RPB bellach ar waith ar gyfer y cyfnod 2017/18, ac fe’i halinir â'r broses adrodd Cynllun Ardal wrth symud ymlaen.

**6. Asesiad Anghenion Poblogaeth**

Mae’r Ddeddf Gwasanaethau Cymdeithasol a Llesiant yn gosod dyletswydd ar awdurdodau lleol a Byrddau Iechyd Lleol i asesu anghenion gofal a chymorth y boblogaeth, gan gynnwys anghenion cymorth gofalwyr. Gelwir yr asesiad hwn yn Asesiad Anghenion Poblogaeth (PNA). Bydd asesiad poblogaeth yn caniatáu i gyllidebau ac adnoddau gael eu dyrannu yn effeithiol i fuddsoddi wrth fynd i'r afael â materion atal problemau rhag codi a dyma’r man cychwyn ar gyfer gweithio i wella effeithlonrwydd ac effeithiolrwydd cyflwyno gwasanaethau mewn partneriaeth.

‘Beth yw’r Asesiad Anghenion Poblogaeth a beth nad yw’

* Nid yw'r PNA yn rhestr gynhwysfawr o ddata graffigol ond mae'n cynnwys atodiadau lle cynhwysir data pellach a bydd yn cynnwys dolenni i wybodaeth ategol arall megis yr Asesiadau Llesiant lleol sy'n ofynnol o dan Ddeddf Llesiant Cenedlaethau'r Dyfodol – ni ddyblygir adrannau mawr o wybodaeth os cânt eu cynnwys mewn dogfennau eraill.
* Mae'r PNA yn seiliedig ar farn dinasyddion a darparwyr, ac mae cyd-gynhyrchu yn egwyddor dylunio craidd. Nodir dinasyddion a darparwyr y canlyniadau blaenoriaeth o dan bob thema graidd.
* Nid yw'r PNA yn mabwysiadu agwedd 'cynfas wag' gan fod nifer o asesiadau a gwblhawyd yn flaenorol, a chyfredol, asesiadau anghenion a datganiadau safle yn y farchnad sy'n cynnwys gwybodaeth ddefnyddiol. Hefyd, mae adroddiadau cenedlaethol fel Profiadau Plentyndod Anffafriol GIG yn darparu data gwerthfawr y mae'r PNA yn eu cynnwys, ond nid yn ei atgynhyrchu.
* Mae'r penodau thema graidd hefyd yn cynnwys rhestr o weithredu a awgrymwyd i'w cynnwys yn y Cynllun Ardal rhanbarthol creiddiol sy'n ofynnol ar ôl cyhoeddi’r PNA - unwaith eto nid yw'r rhestr hon yn hollgynhwysfawr ond yn hytrach yn fan cychwyn ar gyfer ymgynghori.
* Y PNA yw'r cyntaf o'i fath a bydd yn gosod y cyfeiriad teithio ar gyfer y gwasanaethau iechyd a gofal cymdeithasol – dyma’r 'ffenestr siop' o ran blaenoriaethau a'r camau nesaf.

Cynhwysir crynodeb o'r canlyniadau blaenoriaeth a'r gweithrediadau yn yr atodiad, ond mae unigrwydd, ynysu cymdeithasol, cymorth i ofalwyr, iechyd meddwl a gwasanaethau ataliol yn nodweddion cryf ar draws y themâu craidd. Mae'n rhaid i'r ddyletswydd ar awdurdodau lleol i gyflawni gwasanaethau ataliol gysylltu i'r adroddiad rhanbarthol PNA; ac mae’r gwaith eisoes wedi dechrau ar alinio rhaglenni ataliol i egwyddorion y Ddeddf SSWB, ond bydd angen mwy o bwyslais ar newid yn y dyfodol.

Yn dilyn cyhoeddi’r PNA bydd yn ofynnol i awdurdodau a byrddau iechyd lleol gynhyrchu cynllun gweithredu creiddiol - Cynllun Ardal - a fydd yn gosod allan y camau gweithredu i gyflawni'r canlyniadau blaenoriaeth a nodwyd yn y PNA. Bydd y Cynllun Ardal hefyd yn cynnwys dadansoddiad manwl o'r camau a ddewiswyd, mapio gwasanaethau ac mae'n ofynnol erbyn mis Ebrill 2018 fel y nodir yn Adran 14 o’r Ddeddf Gwasanaethau Cymdeithasol a Llesiant.

*Astudiaeth Achos – Byw’n Dda Byw’n Hirach*

*Rhaglen ‘Byw’n Dda Byw’n Hirach’ Bwrdd Iechyd Prifysgol Aneurin Bevan yw'r cyntaf o'i fath yng Nghymru, a bydd yn dechrau ym Mlaenau Gwent i nodi'r rhai sydd mewn perygl mwyaf o ddatblygu clefyd cardiofasgwlaidd ac yn eu gwahodd am brawf iechyd byr mewn lleoliadau ledled y Fwrdeistref. Mae dynion ym Mlaenau Gwent ymhlith y disgwyliad oes isaf yng Nghymru a Lloegr yn ôl ystadegau swyddogol.*

**7. Strwythur Llywodraethiant a Threfniadau Partneriaeth**

7.1 Gwnaeth y Bwrdd Partneriaeth Rhanbarthol drosglwyddiad llwyddiannus o'i statws 'fforwm partneriaeth cysgodol' i'r Bwrdd Partneriaeth Rhanbarthol statudol newydd ym mis Ebrill 2016. Rhestrir aelodau RPB yn Adran 2 uchod. Cefnogwyd Dinasyddion a Darparwyr i fynychu RPB ac mae hyn yn cynnwys gofalwyr a chynrychiolwyr y trydydd sector. Mae cynnwys Dinasyddion, cynrychiolwyr 3ydd sector a darparwyr gwasanaethau yn RPB wedi cyfoethogi trafodaeth a busnes RPB. Mae manylion pellach am waith y Fforwm Darparwyr ar sail Gwerth a'r Panel Dinasyddion yn adran 7 isod ac mae adroddiad blynyddol y Panel Dinasyddion yn Atodiad E.

7.2 Mae'r Grŵp Arweinyddiaeth Rhanbarthol (RLG) yn parhau i gyfarfod ac i ddarparu cefnogaeth reolaethol uwch i RPB a'r agenda integreiddio ehangach. Mae RPB ac RLG wedi derbyn diweddariadau ar weithredu Deddf SSWB gan y tîm rhanbarthol yn ogystal â chefnogi prosiectau integreiddio ar draws y rhanbarth.

Fforwm Darparwyr Rhanbarthol

Panel Dinasyddion Rhanbarthol

Regional Leadership Group

Bwrdd Partneriaeth Rhanbarthol

Comisiynu Rhanbarthol ar y Cyd

7.3 Cynhaliwyd adolygiad o'r strwythurau cynllunio, integreiddio a phartneriaeth ehangach a nodir hyn yn adran nesaf yr adroddiad hwn.

**8. Adolygiad o Strwythurau Partneriaeth Strategol**

Mae gan rhanbarth Gwent hanes cadarnhaol o weithio mewn partneriaeth ac roedd nifer o bartneriaethau a grwpiau integredig yn eu lle cyn gweithredu’r Ddeddf Gwasanaethau Cymdeithasol a Llesiant (Cymru).

Roedd rhai o'r rhain yn adlewyrchu gofynion statudol o wahanol ddarnau o ddeddfwriaeth, megis Partneriaeth Iechyd Meddwl ac Anabledd Dysgu neu'r Bwrdd Diogelu Oedolion Gwent Gyfan (GWASB). Adlewyrchodd eraill fentrau rhanbarthol mawr, megis y rhaglen Llesgedd Gwent neu'r Gwasanaeth Cyfarpar Cymunedol Integredig Gwent Gyfan (GWICES).

Edrychodd y Bwrdd i fapio’r ystod o wahanol bartneriaethau a grwpiau integreiddio a oedd ar waith, gan gychwyn adolygiad i ystyried opsiynau gwahanol ar gyfer gweithio ymlaen. Cymerwyd yr adroddiad hwn i’r Bwrdd Partneriaeth ym mis Ionawr 2017 a derbyniwyd nifer o argymhellion i’w dwyn ymlaen.

Y cyntaf o'r rhain oedd mabwysiadu cyfundrefn enwau cyffredin, er mwyn cael cyfres o Bartneriaethau a fyddai'n adrodd i'r Bwrdd Partneriaeth Rhanbarthol, gyda phob Partneriaeth wedi’i chadeirio ar lefel Cyfarwyddwr o awdurdod lleol, Bwrdd Iechyd Prifysgol Aneurin Bevan neu’r Cyngor Gwirfoddol Cymunedol (CVC).

Yn ail roedd alinio partneriaethau â'r blaenoriaethau strategol a nodwyd gan y Bwrdd, a gyda'r rhai sydd wedi eu nodi yn y ddeddfwriaeth. Mae hyn yn rhoi:

\* Partneriaeth Pobl Hŷn  
\* Partneriaeth Iechyd Meddwl ac Anabledd Dysgu  
\* Partneriaeth Gofalwyr  
\* Partneriaeth Plant a Theuluoedd  
\* Partneriaeth Iechyd, Gofal Cymdeithasol a Thai

Cydnabuwyd y gallai fod angen i ddarnau o waith presennol barhau fel grwpiau arbennig yn adrodd i Bartneriaeth, gan gynnwys Gwasanaeth Cyfarpar Cymunedol Integredig Gwent Gyfan (GWICES) a’r Bwrdd Dementia - i Bartneriaeth Pobl Hŷn, neu'r fenter tai Mewn Un Lle i'r Bartneriaeth Iechyd, Gofal Cymdeithasol a Thai.

Er mwyn sicrhau bod integreiddio yn parhau ar lefel ardal (neu awdurdod lleol) yn ogystal ag ar lefel ranbarthol, argymhellodd yr adolygiad hefyd ymagwedd gyson at gael partneriaethau lleol integredig ym mhob ardal awdurdod lleol, yn cymryd goruchwyliaeth o fentrau lleol yn ogystal â Rhwydweithiau Gofal Cymdogaeth (NCN) a chyflwyno’r strategaeth 'Gofal yn nes at Adref'. Yn ogystal â bod yn atebol yn lleol goruchwylir y Partneriaethau Integreiddio Ardal hyn gan y Grŵp Arweinyddiaeth Rhanbarthol.

***Astudiaeth Achos***

*Nododd cyn-weithdai ymgysylltu yr ymgymerwyd â hwy gyda'r Panel Dinasyddion rhanbarthol, Fforwm Darparwyr a Grŵp Arweinyddiaeth, gefnogaeth sy'n canolbwyntio ar yr unigolyn, lle caiff pobl eu clywed, gydag ymyrraeth gynharach a chadernid cymunedol. Mae Cyngor Dinas Casnewydd a Gofal Sylfaenol Bwrdd Iechyd Prifysgol Aneurin Bevan wedi ymrwymo Gofal Sylfaenol a chyllid ICF i Lwybr Pobl Hŷn Casnewydd. Mae'r prosiect hwn yn cynnwys haenu risg o bobl dros 75 oed, a darparu cymorth wedi'i dargedu drwy Hwyluswyr Gofal cyflogedig Age Cymru. Cynigir ymweliad cartref i bobl hŷn sy'n cael eu hadnabod fel rhai mewn perygl' drwy’r offeryn haenu risg i ddatblygu 'Cynllun Cadw’n Iach' a fydd yn eu helpu i gynnal eu hannibyniaeth.*

.

a. Partneriaethau – Integreiddio Gwasanaethau

Bwrdd Partneriaeth Rhanbarthol

Grŵp Arweinyddiaeth Rhanbarthol

Partneriaeth Gofalwyr

Partneriaeth Plant a Theuluoedd

Partneriaeth LD & MH

Fforwm Iechyd, Gofal Cymdeithasol a Thai

Partneriaeth Integreiddio Pobl Hŷn

Grŵp Dementia (Cadeirydd Pennaeth Lefel Gwasanaeth)

Grŵp Gweithredol Eiddilwch (Cadeirydd Pennaeth Lefel Gwasanaeth)

Grŵp GWICES (Cadeirydd Pennaeth Lefel Gwasanaeth)

b. Partneriaethau – Integreiddio Ardal

Bwrdd Partneriaeth Rhanbarthol

Grŵp Arweinyddiaeth Rhanbarthol

Partneriaeth Integreiddio Sir Fynwy

Partneriaeth Integreiddio Caerffili

Partneriaeth Integreiddio Casnewydd

Partneriaeth Integreiddio Torfaen

Partneriaeth Integreiddio Blaenau Gwent

\* NCN 1 \* NCN 2

\* NCN 1 \* NCN 2 \* NCN 3

\* NCN 1 \* NCN 2

\* NCN 1 \* NCN 2

\* NCN 1 \* NCN 2 \* NCN 3

Mae'r trefniadau partneriaeth diwygiedig hyn i gael eu datblygu yn gynnar yn 2017/18.

**9. Cyfraniad at ganlyniadau gwell**

Yn ei flwyddyn gyntaf mae RPB wedi canolbwyntio ar ddatblygu gweledigaeth strategol gryf, a rennir, o ddatblygu gwasanaeth sydd wedi'i gynllunio i wella canlyniadau'r boblogaeth y mae'n ei wasanaethu, ac yn cwrdd â gofynion Deddf SSWB. Er mwyn cyflawni hyn bu’n rhaid adeiladu sylfeini partneriaeth gadarn fel llwyfan ar gyfer cyflwyno. Mae hyn wedi cynnwys trefniadau llywodraethiant a phartneriaeth, y datganiadau o Fwriad strategol a nodir uchod yn ogystal ag ymgymryd ag asesiad anghenion poblogaeth manwl a fydd yn gyrru datblygu gwasanaethau ymhellach yn 2017/18. Yn ogystal, mae'r paragraffau canlynol yn nodi’r gwaith pellach a wnaed i gefnogi cyrhaeddiad canlyniadau gwell i ddinasyddion.

**a. Comisiynu Rhanbarthol**

Yn dilyn sefydlu Grŵp Comisiynu ar y Cyd Rhanbarthol mae rhaglen comisiynu rhanbarthol sylweddol yn cael ei gyflawni. Mae'r rhanbarth wedi cymryd dull cyd-gynhyrchiol gyda chomisiynwyr, rheolwyr gweithredol, darparwyr gwasanaethau a dinasyddion. Cynhaliwyd cyfres o weithdai gyda phob rhanddeiliaid allweddol i bennu blaenoriaethau comisiynu ar gyfer y rhanbarth. Nodir y cynnydd yn erbyn y rhain isod:

**b. Cydadolygiad Gofal Cartref**

Mewn ymateb i bryderon ynglŷn â'r heriau sy'n wynebu’r farchnad gofal cartref mae rheolwyr strategol wedi blaenoriaethu'r gwasanaeth hwn. Mae cydadolygiad gofal cartref ar draws y rhanbarth wedi dechrau sy'n cynnwys pob un o'r 6 partner statudol yn ogystal â darparwyr gwasanaethau.

Rhoddwyd cynllun gwaith 6 mis ar waith sy'n edrych ar y canlynol:  
• Y Sefyllfa Bresennol  
• Risgiau a heriau yn y dyfodol  
• Potensial ar gyfer comisiynu modelau gwasanaeth newydd  
• Y cyfleoedd i gomisiynu rhanbarthol

Bydd papur opsiynau yn cael ei baratoi sy'n ystyried y gwaith a’r dysgu dros y 6 mis diwethaf ac yn gwneud argymhellion, gan gynnwys cyfleoedd tymor byr a nodau tymor hwy i sicrhau cynaliadwyedd y gwasanaeth hwn yn y dyfodol.

**c. Cydadolygiad Rhanbarthol o’r 3ydd Sector**

Mae'r Grŵp Arweinyddiaeth Rhanbarthol yn cydnabod bod y trydydd sector yn bartner pwysig o ran darparu gwasanaethau iechyd a gofal cymdeithasol, yn arbennig yr ymyrraeth gynnar a chefnogaeth ataliol a all leihau'r angen i ddinasyddion gael mynediad at ofal yn y sector statudol.

Ceir cydnabyddiaeth, fodd bynnag, fod y math o gynllunio integredig sy'n cael ei ystyried gan y sector statudol angen hefyd ei ddatblygu yn y trydydd sector. Mae grŵp gorchwyl sy’n cynnwys comisiynwyr gofal iechyd a gofal cymdeithasol, ynghyd â nifer o gynrychiolwyr y trydydd sector, yn datblygu'r gwaith hwn.

Mae papur opsiynau yn cael ei baratoi sy'n ystyried yr uchod ac yn gwneud argymhellion ynglŷn â’r gwahanol opsiynau gan gynnwys meysydd ar gyfer cydgomisiynu gwasanaethau a photensial i gyfuno cyllidebau lle mae hyn o bosibl yn gwella effeithlonrwydd ac effeithiolrwydd ac yn darparu gwerth gorau.

**ch. Datblygu Model Cytundeb Partneriaeth - Cydgomisiynu dros 65 Lleoliad Gofal Cartref**

Mae Deddf SSWB yn Rhan 9 yn cyflwyno dyletswydd i sefydlu cronfeydd cyfun mewn perthynas â swyddogaethau llety cartrefi gofal erbyn 6 Ebrill 2018.

Mae rhanbarth Gwent wedi mabwysiadu dull 'blaen y gad' i hyn ac mae wedi cytuno i weithredu fel 'peilot' ar gyfer Cymru mewn perthynas â datblygu Cytundeb Model Partneriaeth - Cydgomisiynu dros 65 Lleoliad Gofal Cartref. Mae'r gwaith hwn yn awr wedi’i hen sefydlu a llinell amser tynn wedi’i gytuno i gwblhau'r cytundeb model erbyn canol mis Mawrth 2017. Y cam nesaf fydd 'cyflwyno'r' cytundeb gyda'r rhanbarthau eraill ar draws Cymru.

Fodd bynnag, dim ond un o’r ystyriaethau a fydd yn ymwneud â'r Bartneriaeth dros y 12 mis nesaf yw’r cytundeb model. Mae’r ystyriaeth strategol trosfwaol ar gyfer datblygu gwasanaethau ar gyfer pobl hŷn yng Ngwent yn destun 'Datganiad o Fwriad Strategol ar y cyd' a ddiwygiwyd yn ddiweddar ac mae hyn yn gweithredu fel egwyddor arweiniol ar gyfer y dyfodol.

Mae'r Cytundeb Model yn nodi egwyddorion dylunio cyfres sy'n gysylltiedig â chynnal annibyniaeth a fydd yn llywio datblygiad y trefniadau cyllidebau cyfun. Bydd y cyfnod nesaf yn gweld y Bartneriaeth yn ystyried y llwybrau gofal sydd fwyaf addas i drefniant cyfun cyn cytundeb terfynol tuag at ddiwedd 2017 ac yna’r broses gymeradwyo drwy egwyddor sybsidiaredd.

Yn ystod 2017/18, rhoddir ystyriaeth bellach i:

* Cwmpas y trefniant cyfun a llwybrau gofal cysylltiedig yn ogystal â chanlyniadau’r Asesiad Anghenion Poblogaeth a’r Asesiadau Llesiant Lleol.
* Ystyriaeth o sut orau i strwythuro’r trefniant cyfun sy'n cymryd sylw llawn o'r amrywiad mewn lefelau ffioedd ar draws y rhanbarth.
* Canlyniad ymgysylltu â’r farchnad a rhanddeiliaid, gan gynnwys dinasyddion.
* Mecanweithiau yn y dyfodol ar gyfer cytuno ar lefelau ffioedd.
* Materion technegol megis trin trefniadau ariannol gan gynnwys gorwariant / tanwariant a thrin incwm a chodi tâl am leoliadau awdurdod lleol yn ogystal â hunan-arianwyr.
* Trefniadau ar gyfer ansawdd a rheoli perfformiad y gwasanaeth a ddarperir.
* Hyd y cytundeb (h.y. 3 - 5 mlynedd gydag adolygiad blynyddol).
* Penodi Comisiynydd Arweiniol a'r adnoddau hynny.
* Trefniadau asesu perfformiad ar gyfer y Comisiynydd Arweiniol.
* Trefniadau rheolaeth gweithredol a llywodraethu parhaus.

**d. Cronfa Gofal Canolraddol**

Cyhoeddwyd canllawiau Cronfa Gofal Canolraddol (ICF) gan Lywodraeth Cymru (LlC) ar 8 Mai 2016. Roedd gan y cyllid ICF cychwynnol ar gyfer 2016/17 yr amcanion canlynol:

* Gwella cydlynu gofal rhwng gwasanaethau cymdeithasol, iechyd, tai, addysg a'r trydydd sector drwy arloesi a gwella cynlluniau sy'n:

a) Cefnogi pobl fregus a hŷn

b) Datblygu gwasanaethau integredig ar gyfer pobl ag Anabledd Dysgu a phlant ag anghenion cymhleth

c) Datblygu gwasanaeth awtistiaeth integredig, gan ganolbwyntio ar dîm amlddisgyblaeth i gefnogi awtistiaeth mewn oedolion a gwella gwasanaethau niwroddatblygiadol plant presennol

* Cryfhau cadernid y system gofal heb ei drefnu
* Hyrwyddo a gwneud y mwyaf o gyfleoedd byw'n annibynnol (gan gynnwys sicrhau cynnydd yn y ddarpariaeth o addasiadau amserol yn y cartref) mewn ymateb i atgyfeiriadau gan wasanaethau iechyd a gofal.
* Cefnogi gwella a gwellhad drwy gynyddu darpariaeth gwasanaethau ail-alluogi (yn y cartref neu drwy ddarparu gwelyau camu i lawr / cyfnod cryfhau yn y gymuned).

Hysbyswyd y Bwrdd Iechyd ym mis Medi 2016 y byddai ICF ychwanegol yn dod ar gael a manylir ar yr amcanion ar gyfer y cyllid isod:

* Arian parhaus i gefnogi pobl hŷn i gynnal eu hannibyniaeth;
* Canolbwyntio ar ddatblygu gwasanaethau integredig i bobl ag Anabledd Dysgu;
* Canolbwyntio ar ddatblygu gwasanaeth awtistiaeth integredig yng Nghymru; ac
* Mewn perthynas â datblygu gwasanaethau integredig i blant ag anghenion cymhleth.

Mae datblygu prosiectau a chanlyniadau disgwyliedig drwy'r broses ICF wedi bod yn fanteisgar weithiau ac mewn rhai achosion nid yw wedi cynhyrchu canlyniadau disgwyliedig.

Manylion y Prosiect ICF

Adolygodd y grŵp Arweinyddiaeth Gwent Fwyaf y prosiectau a gynhaliwyd yn ystod y cyfnod ac adrodd ar ganlyniad yr adolygiad hwnnw i'r Bwrdd Partneriaeth Rhanbarthol. Darparodd canlyniad yr adolygiad hwnnw gyfle i nodi rhaglenni gwaith nad ydynt wedi cyflwyno canlyniadau disgwyliedig yn ogystal â darparu dull strwythuredig o gynllunio rhaglenni gwaith newydd.

Mae’r prosiectau a nodwyd ac a ddatblygwyd drwy'r Bwrdd Partneriaeth Plant / Pobl Ifanc a'r / Partneriaeth Iechyd Meddwl / Anabledd Dysgu yn gyfrifol am werthuso'r prosiectau a ddatblygir yn lleol a datblygu cynlluniau prosiect ar gyfer 2017/18. Bydd trosolwg o hyn yn parhau i fodoli trwy Fwrdd Partneriaeth Gwent Fwyaf a'r Grŵp Arweinyddiaeth.

Cynllun Gwaith yr ICF 2017/18

Mae Llywodraeth Cymru wedi cadarnhau y bydd cyllid ICF yn un cylchol. Er mwyn sicrhau bod agwedd strwythuredig wedi’i ddatblygu ar gyfer ICF cynhaliodd y grŵp arweinyddiaeth rhanbarthol weithdy ym Mawrth 2017 i gytuno ar drefniadau llywodraethu ar gyfer y blaenoriaethau cyllido yn unol â disgwyliadau Llywodraeth Cymru ar gyfer yr ICF.

DS Mae gwerthusiad ar y gweill i fesur cynnydd yn erbyn canlyniadau a ddisgwylir ar sail prosiect fesul prosiect, a bydd hyn yn ychwanegiad i’r adroddiad blynyddol hwn unwaith y bydd ar gael.

Astudiaeth Achos

*Yn 2015, gwirfoddolodd Gwasanaethau Plant Caerffili i fod yn ardal brofi arweiniol i dreialu model newydd o asesu a chynllunio ar y cyd, yn seiliedig ar arfer gorau cydnabyddedig a sefydlwyd Grŵp Asesu a Chynllunio Aml-asiantaeth ar gyfer Plant ag Anghenion Cymhleth. Y prif yrwyr ar gyfer gwella ymarfer yw ymyrraeth gynnar ac adborth parhaus gan deuluoedd a fyddai'n croesawu dull cydgysylltiedig a chynhyrchu cynllun sengl. Rhoddwyd cyllid gan y Gronfa Gofal Canolraddol 2016 (ICF) i dreialu model asesu a chynllunio integredig newydd.*

**dd. Tîm Integredig Cymorth i Deuluoedd (IFST)**

Mae Gwasanaethau Integredig Cymorth i Deuluoedd (IFSS) wedi bod ar gael ar draws Cymru ers 2014, ac mae timau IFST yn darparu cymorth wedi'i dargedu ac yn helpu i gysylltu gwasanaethau plant ac oedolion, gan ganolbwyntio ar y teulu fel uned. Mae'n ofynnol i Awdurdodau Lleol a'u partneriaid Bwrdd Iechyd weithio gyda'i gilydd i sefydlu'r gwasanaeth a darparu cefnogaeth / gwasanaethau i deuluoedd. Mae'r dull hwn yn sicrhau mwy o atebolrwydd a rhannu cyfrifoldeb mewn gwasanaethau cymdeithasol i blant ac oedolion.

Yn rhanbarth Bwrdd Iechyd Prifysgol Aneurin Bevan, Cyngor Dinas Casnewydd yw'r sefydliad arweiniol ac mae’n rheoli tîm sy'n gweithredu ar draws y rhanbarth. Darparwyd cyllid yn wreiddiol gan Lywodraeth Cymru ond erbyn hyn caiff yr holl refeniw ei ariannu gan bob un o’r 5 awdurdod lleol a’i rannu ar draws y rhanbarth i ddarparu'r gwasanaeth.

Mae IFST yn gweithio gyda theuluoedd i'w helpu i wneud newidiadau cadarnhaol, fel bod unrhyw bryderon yn cael eu lleihau ac y gall plant aros yn ddiogel yn eu cartrefi. Gallai teuluoedd sy'n profi anawsterau fod mewn perygl o gael eu plant wedi’u rhoi mewn gofal. Gall awdurdod lleol atgyfeirio teulu i dîm integredig cymorth i deuluoedd pan fo pryderon am les plant, megis:

* camddefnyddio sylweddau
* trais domestig neu gamdriniaeth
* hanes ymddygiad treisiol neu ymosodol
* materion iechyd meddwl.

Mae cronni arian ar gyfer IFST yn ofyniad o dan Ran 9 Deddf SSWB, ac roedd y trefniadau hyn ar waith cyn dyddiad gweithredu’r Ddeddf o 6ed Ebrill 2016. Nodir crynodeb byr o'r sefyllfa bresennol isod:

Yr Heriau Presennol:

Yr her fwyaf i IFST yw cadw staff yn bennaf oherwydd bod y rhan fwyaf wedi’u cyflogi ar gontractau tymor penodol o flwyddyn i flwyddyn. Fodd bynnag, gan symud i mewn i 2017/18 mae pob un o'r staff presennol yn awr yn cael contractau newydd. Her arall i IFST ar draws Gwent yw'r lefel amrywiol o geisiadau ac anghenion gan y 5 awdurdod. Fodd bynnag, mae hyn yn hylaw gyda gwell eglurder o ran yr hyn sydd ei angen ar bob awdurdod a nodir yn y ddogfen gynnig IFST Gwent sydd i fod i gael ei chwblhau yn fuan.

Y Cyfleoedd Presennol

Mae cyfle i IFST ehangu eu meini prawf ac esblygu model o weithio er mwyn caniatáu i'r tîm weithio gyda mwy o deuluoedd gyda gwasanaethau pwrpasol i ddiwallu eu hanghenion. Mae IFST wedi mabwysiadu dull llawer mwy hyblyg er mwyn diwallu anghenion unigol y teuluoedd a phob Awdurdod Lleol. Mae IFST hefyd yn gweithio'n fwy agos gyda thimau tebyg ym mhob awdurdod, megis Ffocws ar y Teulu yn Nhorfaen a FASS yng Nghasnewydd.

Diweddariad Cynnydd

Bu cynnydd cyflym yn nifer yr atgyfeiriadau o Flaenau Gwent a Sir Fynwy ers i IFST lacio eu meini prawf. Mae angen a nodwyd i ddatblygu systemau o fewn pob awdurdod lle gallant flaenoriaethu eu cyfeiriadau eu hunain ar adegau o gapasiti isel. Cwblhawyd dadansoddiad o anghenion hyfforddi a chwilir am hyfforddiant yn fewnol ar draws Gwent ar gyfer ymarferwyr IFST i alluogi cyfatebu sgiliau sylfaenol staff gyda lledu’r meini prawf ymyrraeth.

DS Cesglir manylion niferoedd a gefnogir, mathau o ymyriadau, a chynnydd mewn perthynas â chanlyniadau teuluol ar gyfer diwedd y flwyddyn adrodd, a bydd yn ychwanegiad i'r adroddiad hwn pan fydd wedi'i gwblhau.

**e. Gwasanaethau Iechyd Meddwl ac Anabledd Dysgu**

Mae cynnydd sylweddol wedi'i wneud i integreiddio gwasanaethau iechyd meddwl ac Anabledd Dysgu cymunedol ar draws y rhanbarth. e.e. ym mis Chwefror 2017 cynhaliwyd digwyddiad 'Byw Dyfodol Gwell', yn cynnwys dysgu dinasyddion anabl a'u gofalwyr. Pwrpas y digwyddiad hwn oedd cael gweledigaeth o'r hyn sy'n bwysig iddyn nhw a sut y mae angen i wasanaethau newid i'w cefnogi yn well yn y dyfodol.

Mae'r rhanbarth hefyd wedi chwarae rhan flaenllaw mewn partneriaeth ag Uned Comisiynu Cydweithredol y GIG a'r cytundeb fframwaith cenedlaethol presennol ar gyfer lleoliadau iechyd meddwl ac Anabledd Dysgu (o dan 65 oed). Mae hyn yn enghraifft o ble y mae’r rhanbarth ar flaen y gad mewn gweithio ar y cyd yng Nghymru.

**f. Gwybodaeth, Cyngor a Chymorth (IAA)**

Adolygiad rhanbarthol

Ers gweithrediad y Ddeddf SSWB mae’r rhanbarth wedi bod yn adolygu pwyntiau mynediad i gael gwybodaeth, cyngor a chymorth. Mae llawer ohonynt wedi bod yn gweithio gyda chydweithwyr yn y sector corfforaethol a’r trydydd sector yn datblygu gwasanaeth newydd a gwahanol i sicrhau bod gofynion llesiant dinasyddion yn cael eu nodi ac ymateb iddynt mewn mannau cyswllt cyntaf. Cydnabyddir lle bu buddsoddiad a chymorth mewn adnoddau cymunedol lleol darperir IAA yn nes at adref.

Mae gwahanol fodelau o IAA yn bodoli yn y rhanbarth ond mae pob un yn anelu at ddarparu ffocws ac ymateb cwsmer cadarnhaol. Datblygwyr polisi IAA rhanbarthol sy'n nodi'r egwyddorion craidd ar gyfer datblygu ymarfer. Mae Gwent yn ystod amrywiol o gymunedau, gan gynnwys daearyddiaeth wledig, trefol ac mewn cymoedd; a datblygwyd gwasanaethau IAA yn seiliedig ar anghenion lleol. Mae'n hollbwysig bod gwasanaeth cyson IAA yn gweithredu ar draws y rhanbarth ac mae'r polisi IAA yn darparu dyluniad cyson ond yn caniatáu hyblygrwydd i ddatblygu gwasanaethau sy'n addas ar gyfer gwahanol ardaloedd.

Darparwyd hyfforddiant i staff ar y sgwrs 'Beth sy'n Bwysig' ac i sicrhau bod anghenion yn cael eu hadnabod a chamau’n cael eu cymryd i ymdrin â hwy. Mae gwaith hefyd wedi’i wneud i sicrhau bod gan gronfeydd data TG y gallu i ddal ffeithiau a ffigurau sy'n galluogi partneriaid i ymateb i'r fframwaith rheoli perfformiad a diwygiedig sy'n ofynnol.

Mynediad at wasanaethau - 'y drws ffrynt'

Adolygodd pob ardal awdurdod lleol ei drefniadau 'drws ffrynt' i sicrhau bod gwasanaeth IAA cynhwysfawr yn cael ei ddarparu yn unol â Ddeddf SSWB. Mae hyn wedi cynnwys hunanasesiadau ac archwiliadau gydag arweinwyr ymarfer rhanbarthol; a rhannu arfer da ar draws y rhanbarth. Mae gwasanaethau IAA datblygedig hefyd wedi eu 'profi' gydag arweinwyr ymarfer rhanbarthol a modelau newydd wedi’u datblygu gan gynnwys rhai gwasanaethau integredig gyda chydweithwyr iechyd, eraill yn cynnwys timau o weithwyr proffesiynol i blant a theuluoedd yn eistedd ochr yn ochr â chydweithwyr yn y trydydd sector sy'n gallu eu cysylltu i wasanaethau cymorth cymunedol lleol.

Mae gan arweinwyr rhanbarthol dempledi y cytunwyd arnynt yn unol â Deddfwriaeth Deddf sy'n cynnwys yr offeryn Setiau Data Craidd a Chymhwyster Gofynnol Cenedlaethol. Mae'r rhanbarth wedi cytuno ar set graidd o egwyddorion ar gyfer IAA ac IA ac mae wedi cytuno i ddefnyddio'r un codau TG i lywio'r Asesiad Anghenion Poblogaeth ar gyfer pob awdurdod lleol.

Cyflwynwyd Rhaglen Datblygu Sefydliadol i uwch reolwyr gofal cymdeithasol ac iechyd. Ymgymerwyd â dau gwrs a bu’r adborth yn gadarnhaol iawn.

Porth y dinesydd Dewis Cymru

Mabwysiadodd y rhanbarth borth y dinesydd Dewis Cymru yn ffurfiol, fel offeryn i gefnogi darpariaeth gwybodaeth gwasanaeth i'r cyhoedd. Dyma system cronfa ddata wybodaeth a ddatblygwyd yng Nghymru drwy Gymdeithas Llywodraeth Leol Cymru (CLlLC), yr Asiantaeth Gwella Gwasanaethau Cymdeithasol (SSIA) - i fod yn rhan o Ofal Cymdeithasol Cymru o fis Ebrill 2017) ac Uned Data Llywodraeth Leol. Sefydlwyd grŵp defnyddwyr rhanbarthol i annog a chefnogi sefydliadau ar draws y sectorau statudol, cyhoeddus a'r trydydd sector i fewnbynnu gwybodaeth am y gwasanaethau y gallant eu darparu i gynorthwyo gyda llesiant cyffredinol. Mae hwn yn arf eang defnyddiol a phwysig i Gymru ar gyfer y dinesydd, a fydd hefyd, maes o law, yn rhoi awgrymiadau i sefydliadau statudol ynghylch bylchau yn y gwasanaeth a meysydd ble ceir galw am wasanaethau. Gellir cael mynediad i’r porth Dewis drwy [www.dewis.wales](http://www.dewis.wales) (Saesneg) neu [www.dewis.cymru](http://www.dewis.cymru) (Cymraeg)

**ff. Gofal yn nes at Adref (CC2H)**

Cynhaliwyd cyfres o weithdai ar y cyd yn yr hydref 2016 ar draws pob ardal awdurdod lleol yn rhanbarth Gwent. Roedd y rhain i ddatblygu strategaeth ar gyfer integreiddio o amgylch Canolfannau Llesiant Cymunedol Integredig, wedi’u harwain gan yr Is-adran Gofal Sylfaenol a Chymunedol Bwrdd Iechyd Prifysgol Aneurin Bevan ond hefyd i sicrhau cyfranogiad Gofal Cymdeithasol, atal iechyd a'r sector gwirfoddol a chymunedol wrth ddatblygu strategaeth er mwyn iddynt gael eu hintegreiddio’n llawn i'r Canolfannau a’u bod yn rhan o'r cynnig cyffredinol. Ystyrir datblygu / newid diwylliannol sefydliadol hefyd fel rhan o'r strategaeth integreiddio.

Y cyfleoedd ar gyfer Gwent o’r integreiddio gwasanaethau hwn yw:

* Datblygu model a ddyluniwyd yn lleol sy'n cyd-fynd ag anghenion cymunedau lleol ac yn defnyddio adnoddau a rhwydweithiau presennol;
* Cyflwyno manteision integreiddio, a fydd yn gwella canlyniadau llesiant a gwerth am arian;
* Gweithio gyda phartneriaid ehangach yng Ngwent fel y 3ydd Sector gyda ffocws ar atal ac ymyrraeth gynnar;
* Datblygu ymhellach lywodraethiant lleol ac arweinyddiaeth strategol yn ymwneud ag integreiddio, sy'n cyd-fynd ag angen rhanbarthol a gofynion deddfwriaethol Llywodraeth Cymru;
* Galluogi dull wedi'i dargedu at gefnogi pobl Gwent i gyflawni gwell ansawdd bywyd;
* Cefnogi cynaliadwyedd gwasanaethau Iechyd a Gofal Cymdeithasol yn y dyfodol, gan sicrhau gallu i wrthsefyll pwysau sy'n newid.

Mae datblygiad y strategaeth CC2H Gwent yn seiliedig ar Ganolfannau Llesiant Cymunedol ym mhob bwrdeistref sy’n canolbwyntio ar ddarparu gwasanaethau cofleidiol ar gyfer pobl a fydd yn gwella canlyniadau. Bydd hyn yn gofyn am newid mewn agwedd a diwylliant o'r gweithlu Iechyd a Gofal Cymdeithasol yn y ffordd y maent yn gweithio ac wrth fesur canlyniadau. Yn dilyn cytuno ar y strategaeth hon, bydd gwaith yn dechrau i nodi rôl pob canolfan ac i nodi'r lleoliad(au) mwyaf priodol ar gyfer pob un, yn seiliedig ar ddemograffeg leol ac anghenion y gymuned. Bydd y darn hwn o waith yn ystyried y swyddogaethau o ran cwmpas, mewn perthynas â darpariaeth bresennol ac yn y dyfodol.

Y tri phrif amcan ar gyfer y Canolfannau Llesiant Cymunedol yw:

* Timau Integredig / Gofal a Chymorth Estynedig Sylfaenol a Chymunedol ar lefel canolfan gan ddarparu prif bwynt cyswllt ar gyfer dinasyddion.
* Dealltwriaeth systematig o anghenion poblogaeth, gan wneud defnydd llawn o'r Asesiad Anghenion Poblogaeth (PNA) ac adroddiad dadansoddiad dilynol a gynhaliwyd ar lefel rhanbarthol, er mwyn galluogi adnabod yn gynnar a hwyluso atal ac ymyrraeth gynnar.
* Cyfundrefnu cymorth i bobl er mwyn iddynt hunan-reoli a symud i ffwrdd o fod yn dderbynwyr goddefol i ddod yn dderbynwyr gwybodus ac wedi’u hactifadu i hunan reoli.[[1]](#footnote-1)

Nod y strategaeth hon yw mynegi’r weledigaeth ar gyfer dull sy’n canolbwyntio ar yr unigolyn ac ar y gymuned ar gyfer iechyd a llesiant a’r themâu ategol cysylltiedig a fydd yn galluogi'r symudiad tuag at y model diwygiedig. Mae'r strategaeth yn cysylltu’n glir â blaenoriaethau’r Bwrdd Partneriaeth Rhanbarthol yng nghyswllt Pobl Hŷn, Gofalwyr a dulliau sy'n seiliedig ar le i ofalu.

Enghraifft a ddygwyd ymlaen yw’r **Llwybr Pobl Hŷn** (OPP): Datblygwyd hwn gydag awdurdodau lleol a'r trydydd sector. Mae'n defnyddio offeryn haenu risg i nodi dinasyddion sydd mewn perygl cynyddol o ddefnydd o wasanaethau statudol. Ymwelir â nhw’n rhagweithiol, eu hasesu a sefydlu Cynllun Aros yn Iach drwy Gydlynydd Gofal sy’n seiliedig ar ymarfer, a gyflogir gan y trydydd sector, sy'n sicrhau bod y Tîm Gofal Sylfaenol ehangach a gwasanaethau cymorth y trydydd sector yn cael eu defnyddio i helpu i gadw'r person yn ddiogel ac adref. Mae canlyniadau grŵp peilot cychwynnol yn cynnwys:

\* Llehad mewn apwyntiadau meddygfa meddyg teulu

\* Llehad mewn ymweliadau meddygon teulu adref

\* Gostyngiad sylweddol yng nghyfanswm cysylltiadau clinigol Practis Meddyg Teulu

\* Gostyngiad o 18% mewn presenoldeb Damweiniau ac Achosion Brys

\* Gostyngiad o 13.5% mewn derbyniadau cleifion mewnol heb eu trefnu

\* Llehad mewn asesiadau gwasanaethau cymdeithasol

Ein gweledigaeth yw y bydd Gwent yn 2017/18 wedi datblygu strategaeth weithredol gynhwysfawr ar gyfer llesiant yn y gymuned ar gyfer ei dinasyddion, a ddarperir ar y cyd gan ABUHB, Cynghorau Lleol a phartneriaid 3ydd sector. Dylai hyn gynnwys dewislen graidd o wasanaethau ataliol a fydd yn lapio o amgylch unigolion a chymunedau, fel elfen hanfodol o'r model gofal integredig.

Fel rhan o hyn, cymerir pob cyfle i wella iechyd a llesiant, cefnogi pobl sy'n agored i niwed, cynnal annibyniaeth pobl, rheoli'r galw, a mynd i'r afael â phenderfynyddion ehangach iechyd a llesiant.

*Astudiaeth Achos: Trydydd Sector a Phum Ffordd at Lesiant*

*Mae Rhwydwaith Pum Ffordd at Lesiant Gwent yn anelu at gefnogi gweithwyr proffesiynol i hybu a diogelu iechyd meddwl a llesiant y boblogaeth. Mae’r Pum Ffordd at Lesiant yn llesiant sy'n cyfateb i 'bum ffrwyth a llysiau y dydd'. Mae Hyrwyddwyr Iechyd Cymunedol yn bobl a all wneud gwahaniaeth gwirioneddol i iechyd eu ffrindiau, teulu, cymdogion a chydweithwyr drwy drosglwyddo gwybodaeth a’u hysbrydoli i gymryd camau i ofalu am eu hiechyd; ac yng Ngwent mae’r trydydd sector yn allweddol i'r rhaglen o ran ei chyflwyno.*

**10. Darpariaeth statudol – Trefniadau Adran 33**

Mae Partneriaeth a chydweithio yn thema reolaidd o fewn y Ddeddf Gwasanaethau Cymdeithasol a Llesiant (Cymru), ond Rhan 9 yw lle amlinellir yn benodol y dyletswyddau a'r disgwyliadau sy’n ymwneud â gwaith partneriaeth. Mae'r adran hon yn nodi sefyllfa bresennol y rhanbarth mewn perthynas â Rhan 9 y Ddeddf, o ran llywodraethiant, meysydd ar gyfer gweithio mewn partneriaeth a defnyddio cyllidebau cyfun.

Mae’r Bwrdd Partneriaeth Rhanbarthol (RPB) wedi cydnabod y bydd angen adolygu'r holl drefniadau gweithio ar y cyd presennol a threfniadau integreiddio, yn ffurfiol ac anffurfiol, er mwyn ystyried addasrwydd at y diben o dan y Ddeddf, ac i gael gwared ar unrhyw elfennau dyblygu neu orgyffwrdd.

**Gweithio ar y Cyd – Ystod o Weithgareddau**

Mae enghreifftiau o weithio ar y cyd ar draws ardal Partneriaeth Iechyd, Gofal Cymdeithasol a Llesiant Gwent Fwyaf yn cynnwys:

* Fframweithiau gweithredol a ddatblygwyd ar y cyd ar gyfer y deuddeg Rhwydwaith Gofal Cymdogaeth sy'n adlewyrchu anghenion poblogaethau lleol ac yn cynnwys timau a gwasanaethau ar y cyd;
* Y rhaglen 'Mewn Un Lle' sy'n hwyluso adnabod ar y cyd flaenoriaethau newid gwasanaethau ar draws sefydliadau iechyd, gofal cymdeithasol a phartneriaid tai. Mae meysydd ffocws yn cynnwys datrysiadau llety pwrpasol ar gyfer unigolion ag Anabledd Dysgu, adolygiad o anghenion llety pobl hŷn ac oedi wrth drosglwyddo gofal (*Yn atebol i’r Fforwm Iechyd, Gofal Cymdeithasol a Thai*);
* Gwasanaethau a ddatblygwyd ac a weithredwyd ar y cyd drwy’r rhaglen Cronfa Gofal Canolraddol;
* Mentrau hyfforddi staff ar y cyd, er enghraifft hyfforddiant dementia ar gyfer staff;
* Cyd-ddatblygu llwybr triniaeth alcohol i’w weithredu ar draws y rhanbarth (*Yn atebol i’r Bwrdd Cynllunio Ardal*);
* Gweithio ar y cyd drwy'r Bwrdd Cynllunio Ardal er mwyn cyflawni gwelliannau mewn gwasanaethau camddefnyddio sylweddau i oedolion ar draws y rhanbarth yn seiliedig ar weithredu contract gwasanaethau rhanbarth eang. Mae gwaith yn mynd rhagddo yn awr i weithredu contract camddefnyddio sylweddau ar draws rhanbarth ar gyfer plant a phobl ifanc; (*Yn atebol i'r Bwrdd Cynllunio Ardal*);
* Rhaglen Eiddilwch;
* Datblygu a gweithredu’r rhaglen 'Byw'n Dda - Byw'n Hirach', rhaglen adnabod a thrin yn gynnar, a sefydlwyd yn rhai o'n cymunedau mwyaf difreintiedig (*Yn atebol i Fwrdd Rhaglen Bwrdd Iechyd Prifysgol Aneurin Bevan a’r Bwrdd Rhaglen ar y Cyd gyda LlC a Bwrdd Iechyd Prifysgol Cwm Taf*).
* Gyrru ymlaen ddatblygu canolfannau cymunedol o dan Ddeddf Gofal yn Nes at Adref, a nodwyd yn yr adran flaenorol.

**Trefniadau Cyllideb Gyfun Bresennol**

Rhaglen Eiddilwch Gwent

Edrychodd y Rhaglen Eiddilwch i greu model gofal integredig sy'n seiliedig yn y gymuned. Ei nod oedd adnabod ffactorau cydberthynol megis:

* Cyflwr meddygol
* Materion iechyd cysylltiedig
* Llesiant
* Ffactorau byw ymarferol megis tai, incwm, diogelwch, cludiant
* Ffactorau personol a chymdeithasol h.y. unigrwydd, teulu, byw yn y gymuned, hyder
* Gwasanaethau gofal teulu a gofal ffurfiol

Gwelwyd y Rhaglen Eiddilwch Gwent fel un a oedd yn darparu cyfle unigryw i

wella profiad ac ansawdd bywyd pobl fregus, gan ofyn am fodel darpariaeth integredig, gan gynnwys y defnydd o drefniadau cyllidebau cyfun ffurfiol. Aeth gweledigaeth a chynllunio yn ei flaen trwy gyfres o grwpiau gorchwyl amlasiantaethol mewn da bryd cyn cytundeb partneriaeth ffurfiol, gyda chynhyrchu dogfen Gweledigaeth Strategol fel carreg filltir ('Hapus yn Annibynnol) yn gynnar yn 2009.

Llofnodwyd trefniant Partneriaeth ffurfiol Adran 33 gan bartneriaid yn 2011, gyda chynnal cytundeb ar gyfer Tîm Comisiynu Arweiniol gan Gyngor Bwrdeistref Sirol Caerffili. Roedd hyn yn cynnwys:

\* Comisiynydd Arweiniol Eiddiledd

\* Rheolwr Cronfa Gyfun  
\* Swyddog Comisiynu Ariannol Arweiniol  
\* Swyddog Comisiynu Gweinyddol Arweiniol

Roedd cyfraniad blynyddol cytûn i gefnogi'r Comisiynydd Arweiniol ar sail cyfraniad cyfartal gan bob un o’r chwe partner. Adolygwyd Adran 33 ffurfiol y Cytundeb Partneriaeth a llofnodwyd cytundeb newydd yn 2016.

GWICES

Sefydlwyd y Gwasanaeth Cyfarpar Cymunedol Integredig Gwent Gyfan (GWICES) i foderneiddio ac integreiddio rhagnodi cyfarpar a darpariaeth ar draws Iechyd a Gofal Cymdeithasol.

Prif amcan y gwasanaeth yw darparu storfa cyfarpar cymunedol integredig effeithiol ac effeithlon ar gyfer trigolion Bwrdeistrefi Blaenau Gwent, Caerffili, Casnewydd, Sir Fynwy a Thorfaen. Mae darparu cyfarpar o'r fath yn galluogi plant ac oedolion sydd ag anableddau a chyflyrau meddygol (parhaol neu dros dro) sydd angen cymorth, i gyflawni gweithgareddau hanfodol bywyd bob dydd a chynnal eu hannibyniaeth.

Ym mis Ionawr 2007 dyfarnodd Llywodraeth Cymru Grant cyfalaf o £2.7m a ddefnyddiwyd i wella a datblygu gwell gwasanaethau o fewn cyfarpar cymunedol yr awdurdodau lleol. I ryddhau'r Grant Cyfalaf gan Lywodraeth Cymru i bartneriaid GWICES llofnodwyd Cytundeb Partneriaeth Adran 33 ffurfiol gan Blaenau Gwent, Caerffili, Sir Fynwy, Casnewydd, Torfaen a phum bwrdd iechyd lleol a oedd yn bodoli ar y pryd – a unodd wedi hynny i ddod yn Fwrdd Iechyd Aneurin Bevan.

Caiff gweithgaredd GWICES ei fonitro drwy drefniadau llywodraethiant strwythuredig wedi’i goruchwylio gan Fwrdd Cynghori Rheolwyr (MAB) sy'n cynnwys yr holl bartneriaid ac a gefnogir gan nifer o is-grwpiau gan gynnwys Grŵp Gweithredol Rheoli, Grŵp Rhagnodwyr Cyfarpar a Grŵp Cyllid a Pherfformiad.

Cytunodd Cyngor Bwrdeistref Sirol Torfaen i weithredu fel Comisiynwyr Arweiniol ar ran y bartneriaeth er mwyn cyflwyno'r Gwasanaeth Cyfarpar Cymunedol Integredig Gwent Eang (GWICES), yn unol â disgwyliadau Llywodraeth Cymru. Mae'r Tîm Comisiynu Arweiniol (LCT) yn darparu monitro cyllideb fanwl yn fisol sy'n dryloyw ac yn nodi gwariant gan yr holl ddeiliaid cyllideb.

Monnow Vale – Gwasanaethau gofal integredig Gogledd Sir Fynwy

Dechreuwyd datblygu Monnow Vale ar ôl trafodaethau rhwng meddygfeydd lleol ac adran gwasanaethau cymdeithasol Cyngor Sir Fynwy. Roedd gan y practisau meddygon teulu arbedion deiliad cronfa sylweddol yr oeddent yn barod i'w rhoi i'r prosiect. Y gyrwyr oedd ysbyty presennol a oedd wedi heneiddio, cyfleusterau presennol ysbytai nad ydynt yn bodoli i gleifion allanol a gwasgaredig, cyfleusterau gwael ar gyfer gwasanaethau dydd lleol yn arbennig ar gyfer yr henoed.

Disodlodd Monnow Vale hen Ysbyty GIG Trefynwy a'r awdurdod lleol Drybridge House. Mae'n cynnwys cymysgedd o gymuned a gwasanaethau claf mewnol, gydag un ward ac 19 o welyau. Mae gwasanaethau eraill ar y safle yn cynnwys:

\* Tîm gofal canolraddol

\* Tîm Cefnogaeth tymor hir

\* Gwasanaethau dydd

\* Clinigau arbenigol

Ceir cyd-reolwr yn y ganolfan sy'n rheoli'r safle a'r tîm o staff, gan gynnwys nyrsys ardal, tîm adnoddau cymunedol a staff gofal cymdeithasol.

Datblygu Clystyrau Gofal Sylfaenol (Rhwydweithiau gofal yn y Gymuned neu NCN)

Sefydlwyd NCN yn cynnwys gofal sylfaenol, iechyd a darparwyr gofal cymdeithasol cymunedol, gweithwyr proffesiynol iechyd y cyhoedd a chynrychiolwyr y trydydd sector. Datblygwyd Cynlluniau Datblygu Ymarfer (PDP) sy'n llywio 12 cynllun NCN, sydd yn ei dro yn hysbysu Cynllun Tymor Canolig y Bwrdd Iechyd Integredig (IMTP). Mae gan NCN £1.1 miliwn sydd wedi’i ddirprwyo i'r NCN arweiniol, ac mae NCN wedi pennu blaenoriaethau ar gyfer y gwariant hwn, gan gynnwys:

\* Penodi 12 fferyllydd ar sail Ymarfer

\* Penodi ffisiotherapyddion ar sail Ymarfer

\* Penodi gweithwyr cymdeithasol ar sail Ymarfer

\* Datblygu a phrynu Map Ffordd Dementia ar draws yr holl NCN

\* Datblygu nyrsio cymunedol 24/7

\* Cynllunio gofal rhagweledol - gweithio gyda chartrefi gofal

**Cynlluniau ar gyfer datblygu trefniadau cyllideb gyfun**

Mae'n bwynt egwyddor sefydledig yn y rhanbarth i ystyried trefniant cyllideb gyfun wrth ddatblygu unrhyw ddull newydd ar y cyd / integredig ar gyfer darparu gwasanaeth. Yn dilyn ceir crynodeb o'r gweithgarwch presennol y gall rhai neu’r cyfan ohonynt arwain at gyfuno cyllidebau wrth i'r rhanbarth ddatblygu ei agwedd integredig tuag at gyflwyno gwasanaethau ar draws ystod o feysydd gwasanaeth.

Un o'r mecanweithiau allweddol ar gyfer hyn fu datblygu Grŵp Comisiynu ar y Cyd Rhanbarthol sydd wedi datblygu cynllun gwaith uchelgeisiol y mae llawer ohono'n cael ei ddisgrifio uchod.

**Crynodeb o Brofiad Rhanbarthol**

\* Mae’r rhanbarth Gwent Fwyaf wedi cael rhywfaint o brofiad gwerthfawr o ran datblygu integreiddio gyda chyllidebau cyfun, sy'n dyddio'n ôl cyn 2009. Mae trefniadau cyfun yn cynnwys cytundebau rhwng nifer o bartneriaid - chwech yn achos Rhaglen Eiddilwch Gwent, fel enghraifft.

\* Mae cynllunio gwasanaeth a chael cytundeb clir ynghylch y rheswm pam mae angen integreiddio, pwy fydd yn cymryd rhan, a beth fydd y manteision yn allweddol i sicrhau cyfranogiad llawn â rhanddeiliaid.

\* Mae angen i wasanaethau cynllunio gael gweledigaeth glir ac un y cytunwyd arni - ac yna gall darparu gwasanaethau ystyried a yw cyllidebau cyfun yn fecanwaith effeithiol a phriodol i gyflawni'r weledigaeth gwasanaeth honno.

\* Bydd y Cynllun Ardal sy'n codi o'r Asesiad Anghenion Poblogaeth derfynol ac a gytunwyd yn ddogfen cyflawni allweddol ar gyfer y 3-5 mlynedd nesaf i’r Bwrdd Partneriaeth Rhanbarthol a bydd yn meithrin aliniad strategol gyda'r Asesiadau Llesiant yn ardal pob awdurdod lleol.

**11. Barnau gan y Bwrdd**

Roedd Byrddau Partneriaeth Rhanbarthol yn ofyniad statudol newydd gyda dechrau'r Ddeddf Gwasanaethau Cymdeithasol a Llesiant (Cymru), ac fel gydag unrhyw gorff newydd bu angen 'dod i adnabod ein gilydd'. Mae'r adran hon o'r adroddiad yn nodi barn aelodau unigol o'r Bwrdd am weithrediadau’r flwyddyn gyntaf, gan roi eu safbwyntiau a'u syniadau ar sut y bu - yn ogystal â meddyliau wrth symud ymlaen.

**Prif Weithredwr CVC** – ‘*The statutory requirements for Partnership set out in the Act have been very welcome to the third sector, as they recognise the vital part that we play – particularly in terms of prevention and early intervention. It has been positive to have regular engagement with our statutory sector colleagues, and very valuable to be able to take a regional focus. The support provided by the regional transformation team has been fair, consistent and much appreciated’*

**Cynrychiolydd panel dinasyddion –** ‘*We have started to find our feet as a regional citizen panel, and now have a core of regular attendees plus a number of others who attend as and when they can, plus some who can only come when meetings are in their local area. We have had some very interesting and informative meetings – for example having the Gwent Police and Crime Commissioner come to speak to us at a Caerphilly meeting and got to know each better over the year. It has also been very interesting to have the opportunity to attend Partnership Board meetings – including a planning day in 2016 – and to be fair, they have been very open and approachable. It does bode well for the future – although I am aware that it is still early days’*

**Cynrychiolydd darparwr fforwm –** ‘*The opportunity to contribute at a strategic level has been very welcome, and the regional provider forum has definitely evolved and grown over the last year. It has been interesting to get a mix of national and local third sector and private provider perspectives – and there have been aspects that we all have in common (such as the need for good staff and volunteer training). The Population Needs Assessment is a useful evidence base for dialogue with strategic leads and commissioners on how providers can contribute to meeting the Regional priorities in the most cost effective and efficient way. Debate and discussion has been encouraged and the opportunity for this has been very welcome’*

**Cyfarwyddwr Gwasanaethau Cymdeithasol** – *‘It is certainly the case that the introduction of the Social Services and Wellbeing act has posed many challenges as well as opened up new opportunities. The strong emphasis on integration and partnership has been a leadership challenge that we are still adjusting to, and it is fair to say that there is still some way to go. The personal relationships with health board colleagues have definitely improved and we are staring to better understand the challenges that we face, and where we most need to work together. For me the report card would be a ‘B’ so far, in terms of leadership.’*

**Aelod awdurdod lleol** – *‘The approach taken to date has been very positive, but it is noticeable that the approaches have been different in each local authority area. Information given has been useful and clearly presented – not too much jargon from the officers, which is appreciated. We do* *need to ensure that senior officers are clear as to their accountability as the Act requires’*

**Aelod Annibynnol Bwrdd Iechyd Lleol –** ‘*The set-up of a new regional integration structure has been challenging but also very interesting. I have learned a lot over the past months – and we now need to move on from the getting to know each stage, to really start to make a difference for our communities. This does mean that we need to challenge senior officers to some extent, and to act as critical friends to get some answers and explanations. Spending on ICF has been one example of this, and also some openness on how the Delivering Transformation Grant has been used. I would see that our first year was a learning curve, and getting some processes established – with the welcome support of the regional transformation team, I might add – but the next year is about making sure that we make the best use of the resources that we have to prevent duplication and really apply best practice.’*

**Cyfarwyddwr Bwrdd Iechyd Lleol** – *‘We have been fortunate in the Aneurin Bevan University Health Board that there has been some considerable history of partnership working in this region, involving one or more of the local authorities ranging from Section 33 agreement for a local service (in Monmouth) through to multi-partner approaches as with the Gwent Frailty programme. The new regional partnership boards put this on a firmer footing and in many ways opens us up to a greater scrutiny from our own Health Board and from our local authority partners. This is to be welcomed, as there is greater and greater public recognition that health and Social Care cannot act in isolation from one another. The challenge now facing us is to provide strong and consistent leadership whilst being open to scrutiny and constructive criticism that is implicit in the Social Services and Wellbeing Act. There have been some good pieces of work taken forward, but we know that what faces us is, in many ways, a culture change in how we work with the public. It is helpful that we do this jointly with our local authority colleagues and it is important that we always keep in our sights the individual and their needs, whether we refer to them as service users, patients or citizens.’*

**12. Blaenoriaethau’r Bwrdd wrth symud ymlaen ac amcanion tymor hir y bartneriaeth a chydweithio**

i. Mae’r Bwrdd Partneriaeth Rhanbarthol wedi nodi'n glir yr hyn y dylai ei amcanion fod yn y cylch gorchwyl y mae wedi’i fabwysiadu (gweler Atodiad A). Yr holl reswm ar gyfer gwaith integredig yw darparu gwell canlyniadau i bobl, drwy ddarparu gwell gofal a chymorth sy'n gorfod ystyried yn llawn llais y dinesydd unigol yn y broses honno.

ii. Rhoddodd gweithdai ym mis Mawrth a Mai 2016 y cyfle i’r bwrdd benderfynu  
yr hyn a welwyd fel y meysydd blaenoriaeth allweddol ar gyfer gweithio integredig, ac yna mynd ymlaen i ddatblygu datganiadau o fwriad strategol ar gyfer y meysydd blaenoriaeth hynny, ac mae'r rhain yn ffurfio rhaglen y cytunwyd arni ar gyfer y partneriaethau rhanbarthol amrywiol (y cyfeirir atynt yng nghorff yr adroddiad hwn) i’w rhoi ar waith.

iii. Mae'r broses o symud ymlaen yr anghenion asesiad poblogaeth rhanbarthol gyntaf (PNA) hefyd wedi rhoi cyfle i’r Bwrdd edrych ar draws pob un sydd â diddordeb mewn iechyd a gofal cymdeithasol i dynnu sylw at yr hyn y maent yn ei weld fel yr hyn sy’n greiddiol, dyheadau ac amcanion. Felly, bydd yn bwysig i gadarnhau ein hadroddiad PNA cyntaf er mwyn penderfynu ar ein hymateb ar y cyd i angen - a'r ffordd orau y gallwn ni wneud hyn, yr ydym yn disgwyl iddo gymryd siâp yn y Cynllun Ardal sy'n dilyn y gwaith PNA. Mae Ymyrraeth gynnar a gwasanaethau ataliol yn sylfaen ar gyfer gwasanaethau gofal a gwasanaethau cymorth yn y dyfodol a bydd PNA yn nodi'r camau gweithredu allweddol sy'n ofynnol ar draws y rhanbarth i ddarparu gwasanaethau ataliol mewn partneriaeth.

iii. Mae adolygu ein trefniadau partneriaeth hefyd wedi rhoi ffocws i ni er mwyn i ni gael y strwythurau integredig sydd eu hangen arnom i symud newid effeithiol ymlaen.

iv. Mae rhoi’r strategaeth Gofal yn nes at Adref ar waith yn 2017/18, gyda rhai targedau allweddol, yn golygu y bydd gan Gwent strategaeth weithredol cynhwysfawr ar gyfer llesiant yn y gymuned ar gyfer ei dinasyddion, a ddarperir ar y cyd ag ABUHB, Cynghorau Lleol a phartneriaid 3ydd sector. Bydd hyn yn cynnwys dewislen graidd o wasanaethau ataliol a fydd yn lapio o amgylch unigolion a chymunedau, fel elfen hanfodol o'r model gofal integredig.

v. Mater i'r cyhoedd yn ehangach yw asesu pa mor dda neu pa mor wael yr ydym yn gwneud hyn, yn ogystal â Llywodraeth Cymru. Fel y cyfryw gallwn ofyn i bawb sydd â diddordeb mewn gofal a chefnogaeth i gymryd y cyfle llawn i ddod yn fwy gwybodus, i gymryd rhan yn llawn ac yn barod i ddylanwadu ar newid er gwell.

Atodiad A BWRDD PARTNERIAETH IECHYD, GOFAL CYMDEITHASOL A LLESIANT GWENT FWYAF (GGHSCWB)

CYLCH GORCHWYL

(Diweddarwyd i adlewyrchu rhan 9 o’r cod ymarfer, ar gyfer Byrddau Partneriaeth Rhanbarthol Statudol)

**Bwriad Strategol:**

***Ein nodau trosfwaol ar gyfer rhanbarth Gwent yw:***

***\* Gwella canlyniadau iechyd a llesiant a lleihau anghydraddoldebau yn y rhanbarth.***

***\* Gwella gofal, triniaeth a chymorth, gan sicrhau bod pobl yn cael mwy o lais a mwy o reolaeth.***

***\* Darparu gwybodaeth a chyngor, i helpu pobl i gynnal iechyd a llesiant da.***

***\* Darparu gofal, triniaeth a chymorth cydlynol, sy'n canolbwyntio ar yr unigolyn.***

***\* Gwneud defnydd mwy effeithiol o adnoddau, sgiliau ac arbenigedd.***

***\* Alinio neu integreiddio swyddogaethau ac adnoddau, lle mae integreiddio yn ychwanegu gwerth i ddinasyddion.***

**Pwrpas:**

1. Mae Bwrdd Partneriaeth Iechyd, Gofal Cymdeithasol a Llesiant Gwent Fwyaf yn gorff partneriaeth allweddol; a sefydlwyd i arwain a llywio gweithredu Deddf Gwasanaethau Cymdeithasol a Llesiant (Cymru) 2014 yn ardal Gwent Fwyaf (sy'n cwmpasu ardaloedd Blaenau Gwent, Caerffili, Sir Fynwy, Casnewydd a Thorfaen), yn eistedd o fewn ôl troed ardal Bwrdd Iechyd Prifysgol Aneurin Bevan.

2. Mae'r Bwrdd Partneriaeth yn gyfrifol am ddwyn partneriaid statudol, y trydydd sector, y sector annibynnol, gofalwyr a dinasyddion, gyda'r nod cyfunol o wella iechyd a darparu gwasanaethau gofal cymdeithasol ar gyfer dinasyddion y rhanbarth. Bydd yn adeiladu ar drefniadau cynllunio rhanbarthol ar y cyd presennol trwy weithredu’r Ddeddf Gwasanaeth Cymdeithasol a Llesiant (Cymru) 2014 a rhaglen barhaus o integreiddio a / neu alinio gwasanaethau perthnasol i gyflawni'r bwriad strategol a nodir uchod.

3. Y Bwrdd Partneriaeth yw'r corff arweiniol allweddol i oruchwylio’r Rhaglen ac i gynrychioli’n ffurfiol fuddiannau Awdurdodau Lleol, y Bwrdd Iechyd a'i randdeiliaid allweddol. Mae'r Bwrdd Partneriaeth yn gyfrifol am fonitro cynnydd a darpariaeth barhaus datblygiad y Rhaglen. Bydd y Bwrdd Partneriaeth yn gweithredu’n unig o fewn ei gylch gwaith a chyfeirir unrhyw newidiadau mawr i'r Rhaglen e.e. yr ymrwymiad adnoddau ychwanegol yn ôl at y sefydliad lletyol (lle nad oes trefniadau wedi’u gwneud i ddirprwyo’r swyddogaethau hyn i'r Bwrdd Partneriaeth gan y cyrff cyfansoddol). Nodir unrhyw swyddogaethau dirprwyedig mewn Cytundeb Fframwaith Partneriaeth gytûn a Chynllun Dirprwyo ar gyfer y Bwrdd Partneriaeth a swyddogaethau’r bartneriaeth ehangach.

4. Bydd partneriaid yn cadw eu cyfrifoldebau statudol, fel y nodir yn eu cyfansoddiadau a chynlluniau dirprwyo priodol. Lle ceir Cytundebau Adran 33 manwl, bydd y rhain yn nodi trefniadau llywodraethiant sy'n ofynnol, yn ôl y gofyn ar gyfer y gweithgaredd penodol.

**Swyddogaethau Craidd y Bwrdd Partneriaeth (cytunwyd Mawrth 2016):**

1. I hyrwyddo arloesedd a gwelliant yn y gwasanaethau iechyd a gofal cymdeithasol a gomisiynir ac a ddarperir gan gyrff statudol lleol a thrwy ymgysylltiad trydydd sector a darparwyr annibynnol, ac i geisio integreiddio gwasanaethau iechyd cymunedol, gofal cymdeithasol a llesiant i fodloni anghenion dinasyddion lleol.

2. I arwain, cefnogi a hyrwyddo integreiddio neu alinio gwasanaethau, lle bydd hyn yn

ychwanegu gwerth at sicrhau gwell canlyniadau ar gyfer dinasyddion.

3. I yrru newid ac arloesedd trwy herio adeiladol a chraffu ar gynigion, a gyflwynwyd gan y Grŵp Arweinyddiaeth.

4. I hyrwyddo gwaith partneriaeth cadarnhaol rhwng y cyrff cyfansoddol, gyda ffocws ar wella llesiant dinasyddion.

5. I fonitro perfformiad strategol ystod o wasanaethau integredig, gan gynnwys y rhai a ddarperir drwy’r Adran 33 presennol a threfniadau comisiynydd arweiniol, megis Eiddilwch, Gwasanaethau Integredig Cymorth i Deuluoedd a GWICES.

6. I gefnogi a monitro cynnydd o ran cyflawni gofynion newydd ar gyfer rhannu adnoddau ac integreiddio neu alinio gwasanaethau, fel y nodir yn Neddf Gwasanaethau Cymdeithasol a Llesiant (Cymru) - Rhan 9.

7. I fod yn gyfrifol am gymeradwyo cynigion ariannu ar y cyd, naill ai o grantiau partneriaeth dynodedig neu fel y penderfynwyd gan y Bwrdd Partneriaeth.

8. I ddatblygu Datganiadau o Fwriad yn ystod 2016/7 ar gyfer:

o Pobl Hŷn, gan gynnwys y rhai mewn lleoliadau gofal

o Plant a Phobl Ifanc sydd ag anghenion cymhleth

o Gofalwyr

*DS. Mae Rhan 9 o Ddeddf SSWB hefyd yn nodi nifer o ofynion penodol ar gyfer Byrddau Partneriaeth, fel y nodir yn Atodiad A*

**Llywodraethiant**

Cefnogir y Bwrdd Partneriaeth trwy sefydlu Strwythur Llywodraethiant Gweithredu Rhaglen. Mae hyn yn cynnwys:

- Grŵp Arweinyddiaeth, a fydd yn sefydlu is-grwpiau

- Panel Dinasyddion (sy'n cynnwys gofalwyr a phobl sy'n defnyddio gwasanaethau)

- Fforwm Darparwyr Partneriaeth (sy'n cynnwys darparwyr y sector annibynnol a'r trydydd sector)

- Wedi’i osod o fewn fframwaith llywodraethiant partneriaeth rhanbarthol ehangach

**Trefniadau Gweithredol:**

Bydd y Bwrdd Partneriaeth yn derbyn adroddiadau gan y Grŵp Arweinyddiaeth. Bydd yr adroddiadau hyn yn darparu swyddogaeth sicrwydd mewn perthynas â darpariaeth effeithiol ac effeithlon Gwella Partneriaeth a'r Cynllun Gweithredu yn unol â'r weledigaeth, egwyddorion a gofynion y Ddeddf Gwasanaethau Cymdeithasol a Llesiant a gytunwyd a'r Rhaglen Bartneriaeth a gytunwyd.

Bydd y Bwrdd Partneriaeth yn canolbwyntio ar Benderfyniadau Strategol Allweddol. Dirprwyir pob penderfyniad gweithredol a rheoli i'r Grŵp Arweinyddiaeth, a fydd yn ymgysylltu â'r holl Grwpiau Cynllunio Strategol ar y Cyd a Thimau Darparu Gwasanaeth (yn cynnwys Clystyrau NCN / Meddygon Teulu) i gyflawni'r Cynllun Gwella a Gweithredu perthnasol a gytunwyd.

**Aelodaeth y Bwrdd Partneriaeth**

Aelodau Pleidleisio

Awdurdodau Lleol - Pum Aelod

Aelod Gweithredol (portffolio perthnasol) o bob un o'r Awdurdodau Lleol rhanbarthol (5 aelod pleidleisio, 1 ar gyfer pob Awdurdod Lleol, gyda phleidleisiau a rennir os oes mwy nag un deilydd portffolio perthnasol ym mhob ALl).

Bwrdd Iechyd Prifysgol Aneurin Bevan - Pum Aelod Pleidleisio

Cadeirydd y Bwrdd

Is-gadeirydd y Bwrdd

Aelod Annibynnol

Prif Weithredwr

Cyfarwyddwr Iechyd y Cyhoedd

*(Egwyddor aelodaeth bleidleisio cytbwys rhwng y GIG statudol a’r teulu Awdurdodau Lleol h.y. 5 + 5 wedi eu cymeradwyo).*

Aelodau Heb Bleidlais

Cadeirydd, Cymdeithas Mudiadau Gwirfoddol Gwent

Cadeirydd, Cynghrair Gwirfoddol Torfaen

Un person i gynrychioli pobl ag anghenion gofal a chymorth, yn deillio o Banel Dinasyddion Rhanbarthol

Un person i gynrychioli gofalwyr, yn deillio o Banel Dinasyddion Rhanbarthol

Cynrychiolydd Darparwr Annibynnol, o Fforwm Darparwyr Rhanbarthol

Cyfarwyddwyr Statudol Gwasanaethau Cymdeithasol x 5, o bob un o'r pum Awdurdod Lleol.

Prif Swyddog Gweithredol, Bwrdd Iechyd Prifysgol Aneurin Bevan.

*Gall y Bwrdd Partneriaeth gyfethol aelodau eraill heb bleidlais, lle byddai hyn yn gwella gwaith y Bwrdd, gan gynnwys Uwch Reolwyr eraill o’r Grŵp Arweinyddiaeth.*

**Cadeirydd y Bwrdd Partneriaeth:**

Caiff y Cadeirydd a'r Is-Gadeirydd eu penodi o blith aelodaeth pleidleisio’r Bwrdd Partneriaeth, drwy enwebiadau a phleidlais y mwyafrif. Daw’r Cadeirydd a'r Is-gadeirydd o bartneriaid statudol yn unig. Cytunir na fydd y Cadeirydd a'r Is-gadeirydd yn dod o’r un grŵp statudol.

Adolygir y cadeirydd a'r is-gadeirydd yn flynyddol.

**Dirprwyon:**

Cefnogir yr egwyddor o ddirprwyon ar gyfer aelodau â phleidlais a heb bleidlais. Fodd bynnag, byddai angen cytuno ar ddirprwyon ar gyfer pob aelod sydd â phleidlais ar sail flynyddol. Dim ond dirprwyon a enwebwyd yn ffurfiol yn unig ar gyfer pob aelod â phleidlais fydd â’r hawl i bleidleisio, wrth gynrychioli eu sefydliad yn absenoldeb yr aelod pleidleisio.

Ar gyfer Aelodau Cabinet yr Awdurdod Lleol, byddai hyn yn Aelod Gweithredol arall ac ar gyfer y Bwrdd Iechyd naill ai yn Aelod Annibynnol arall neu yn Aelod Gweithredol o’r Bwrdd Iechyd.

Gall Cyfarwyddwyr Gwasanaethau Cymdeithasol gael eu cynrychioli gan Benaethiaid Gwasanaeth.

**Cworwm a Gwneud Penderfyniad:**

Mae'r Bwrdd Partneriaeth yn fwrdd statudol nad yw'n gorff sy'n gwneud penderfyniadau ffurfiol gyda phwerau gweithredol. Fodd bynnag, disgwylir i'r Bwrdd Partneriaeth ddarparu arweinyddiaeth, llywodraethiant a goruchwyliaeth ar gyfer pennu blaenoriaethau strategol ar gyfer integreiddio gwasanaethau a monitro'r ddarpariaeth, yn unol â Deddf SSWB. Fel y cyfryw, bydd angen i'r Bwrdd Partneriaeth gael cworwm o aelodau â phleidlais, o leiaf dau o blith aelodau'r Awdurdod Lleol ac o leiaf dau o blith y Bwrdd Iechyd, a rhaid i hyn gynnwys naill ai'r Cadeirydd neu'r Is-gadeirydd.

Efallai y bydd y Bwrdd Partneriaeth yn caffael swyddogaethau dirprwyedig gan ei aelodau corff statudol cyfansoddol. Mae pob corff statudol yn cadw cyfrifoldeb gweithredol. Fel y cyfryw, mae angen cytuno ar weithredu gan gonsensws ymhlith yr aelodau â phleidlais, lle bynnag y bo'n bosibl.

Bydd y Bwrdd Partneriaeth yn gweithio i gytuno ar gonsensws ym mhob mater sy'n gofyn am benderfyniad. Lle na ellir cytuno ar benderfyniad, ceisir cyfryngwr annibynnol i gyfryngu trafodaethau, a bydd partneriaid yn cytuno ymlaen llaw i dderbyn y penderfyniad terfynol drwy gyfryngu.

Lle bod penderfyniadau'r Bwrdd Partneriaeth y tu hwnt i lefel yr awdurdod ar gyfer unrhyw aelod o gorff statudol, cyflwynir argymhellion i'r Bwrdd Cabinet neu Iechyd perthnasol i gytuno arno.

**Amlder a gweithrediad y cyfarfodydd:**

Bydd y Bwrdd Partneriaeth yn cyfarfod yn ffurfiol bob yn ail fis, gyda 4 sesiwn ffocws datblygu ychwanegol, a all gael ei ymestyn i gynnwys rhanddeiliaid ehangach i wella ymgysylltu.

Bydd y sesiynau Datblygu hyn sy'n canolbwyntio yn cyflawni tair swyddogaeth allweddol:

* I sicrhau bod aelodau'r Bwrdd Partneriaeth ar y cyd yn datblygu a chynnal gweledigaeth a blaenoriaethau clir ar gyfer gwella, i’w nodi yn y Cynllun Gwella a Gweithredu Rhanbarthol, y gall fod angen ei adolygu yng ngoleuni'r asesiad anghenion poblogaeth.
* I gefnogi aelodau’r Bwrdd Partneriaeth i ddatblygu dealltwriaeth eang o'r Ddeddf Gwasanaethau Cymdeithasol a Llesiant, gan gynnwys cyfeiriad gwasanaethau cenedlaethol a rhanbarthol mewn meysydd allweddol (gan gysylltu â Grwpiau Cynllunio ar y Cyd a'r seilwaith llywodraethu rhanbarthol ehangach)
* I gefnogi aelodau’r Bwrdd Partneriaeth i ddatblygu dealltwriaeth eang o safbwyntiau dinasyddion, gofalwyr a darparwyr mewn meysydd allweddol (yn gysylltiedig â Phanel Dinasyddion Rhanbarthol, a Fforwm Darparwyr Rhanbarthol)

Bydd yr ymagwedd hon yn sicrhau datblygu dealltwriaeth ar y cyd o’r materion perthnasol ar gyfer penderfyniadau allweddol a wnaed mewn cyfarfodydd busnes.

Cytunir ar amserlen cyfarfodydd ar gyfer y flwyddyn i ddod.

**Tryloywder a Chraffu:**

Bydd aelodau o’r Bwrdd Partneriaeth yn cadw at y Polisi Gwrthdaro Buddiannau, Atodiad D.

Er mwyn cefnogi egwyddorion llywodraethiant da, bydd y Swyddog Adran 151 a'r Swyddog Monitro (neu eu dirprwyon enwebedig) ar gyfer pob Awdurdod Lleol ac Ysgrifennydd Bwrdd y Bwrdd Iechyd â’r hawl i fod yn bresennol a siarad mewn unrhyw gyfarfod o'r Bwrdd Partneriaeth ond ni chaiff bleidleisio.

Rhennir yr Adroddiad Blynyddol, yr adroddiad canol blwyddyn anffurfiol, yn ogystal â Chofnodion Ffurfiol o’r Bwrdd Partneriaeth, er gwybodaeth, gyda Bwrdd Iechyd Prifysgol Aneurin Bevan, y 5 Bwrdd Gwasanaethau Cyhoeddus, y Panel Dinasyddion, a’r Fforwm Darparwyr.

Gwneir y craffu allanol ffurfiol trwy’r Trosolwg Awdurdod Lleol a’r Pwyllgorau Craffu presennol.

**Ysgrifenyddiaeth:**

Darperir cefnogaeth weinyddol busnes, prosiect, rheoli, ysgrifenyddiaeth ar gyfer y Bwrdd Partneriaeth a threfniadau llywodraethiant ategol neu fe’u trefnir gan Bennaeth y Tîm Trawsnewid (tan fis Mawrth 2017 pan ddaw'r grant i ben). Bydd angen gwneud trefniadau i gynnal y trefniadau hyn o fis Ebrill 2017.

**Adolygu’r Cylch Gorchwyl:**

Caiff Cylch Gorchwyl y Fforwm Partneriaeth y cytunwyd arno ei adolygu o leiaf bob blwyddyn, ym mis Ebrill neu yn y cyfarfod nesaf sydd ar gael.

**Atodiad B**

**i.**

**Datganiad o Fwriad Strategol ar y Cyd - Oedolion Hŷn**

Mae Elfennau Allweddol ar gyfer ein datganiad ar y cyd yn cynnwys: ein lefelau a’n meysydd cydweithio; sut y rheolir y galw am wasanaethau; ein cydbwysedd gwasanaethau ac, nid y lleiaf, profiad a chanlyniadau pobl. Hyn fydd yn dangos pa wahaniaeth y gallwn ni ei wneud drwy weithio gyda'n gilydd.

**1. Cefndir a chyd-destun**

Mae gan Fwrdd Iechyd Prifysgol Aneurin Bevan (ABUHB) a'r pum awdurdod lleol Gwent drefniadau sefydledig ar gyfer alinio cynllunio a darparu rhai gwasanaethau ond rydym yn cydnabod bod angen gwneud mwy i sicrhau cymorth iechyd a gofal cymdeithasol ar gyfer Pobl Hŷn sydd ag anghenion cymhleth ar sail system gyfan - h.y. ar draws y llwybr gofal, gan gynnwys gofal arbenigol hyd at gefnogaeth gymunedol.

Datblygodd rhaglen Eiddilwch Gwent hyn gyda'r nod o adeiladu gallu o fewn lleoliadau cymunedol i leihau'r galw ar adnoddau iechyd a gofal cymdeithasol, yn enwedig gofal aciwt a sefydliadol. Mae hwn yn ddull amlasiantaeth ac yn un yr ydym yn anelu at adeiladu arno i fynd i'r afael ag anghenion llesiant a dyheadau ein dinasyddion hŷn.

Ein nod yw cymryd ymagwedd gyfannol fydd yn cyfuno iechyd corfforol a meddyliol i ganlyniadau llesiant personol ehangach ar sail Gwent gyfan gan ein bod yn cydnabod bod nifer o asiantaethau sy'n ymwneud â chynllunio a darparu triniaeth, gofal a chymorth i ddinasyddion hŷn.

**2. Lefelau cydweithio**

\* Gwelwn fod ymagwedd sy'n seiliedig ar le i ofal a chymorth yn allweddol i ddarparu gwasanaethau gweithredol er mwyn alinio adnoddau iechyd a gofal cymdeithasol yn well i ddiwallu anghenion lleol gwahanol – a gwyddom fod llawer o ardaloedd yn wynebu heriau cymdeithasol ac economaidd sylweddol, sy'n golygu nad yw dull 'un maint i bawb' yn gynaliadwy os ydym o ddifrif am fynd i'r afael ag anghydraddoldebau.

\* Rydym yn cydnabod y cymhlethdod a grëwyd drwy wasanaethau gofal cymdeithasol sy'n drethadwy, pan fo’r rhan fwyaf o wasanaethau iechyd am ddim yn y man darparu. O’r herwydd, mae gwybodaeth o ansawdd da, cyngor a chymorth yn hanfodol i roi gwasanaeth da i'n dinasyddion.

\* Ein nod yw gwneud cynnydd cyflym ar y llwybr integreiddio, lle bydd hyn yn gwella darpariaeth gwasanaethau, er gwaethaf yr her hon, fel sy'n ofynnol yn y Ddeddf SSWB.

**3. Meysydd cydweithio**

Mae gennym eisoes lefel integreiddio gwasanaethau a chydweithio drwy'r gwasanaeth Eiddilwch Gwent, y Gwasanaeth Cyfarpar Cymunedol Integredig Gwent Gyfan (GWICES) a thrwy Fyrddau integredig ar gyfer Gofalwyr, ar gyfer Anabledd Dysgu ac ar gyfer gwasanaethau Iechyd Meddwl, ond yn cydnabod bod angen ymestyn hyn i ymdrin ag:

\* Integreiddio’n ehangach y 'tîm o amgylch y person' ar ôl-troed y Rhwydwaith Gofal Cymdogaeth (NCN), gan ddwyn ynghyd wasanaethau cymunedol i weithio gyda'i gilydd.

\* Cynllunio ein hamgylcheddau, er mwyn cysylltu’r gwasanaethau cywir - er mwyn sicrhau ymgysylltiad â Byrddau Gwasanaethau Cyhoeddus a gofynion y Ddeddf Llesiant Cenedlaethau'r Dyfodol.

\* Cymryd ymagwedd gyfannol sy'n cysylltu iechyd corfforol a meddyliol i gefnogi llesiant cyffredinol.

\* Symud ymlaen gymorth meddyginiaeth dda – i’r nos a’r penwythnos, gan sicrhau cysylltiad rhwng y gwasanaethau aciwt a chymunedol.

\* Gwneud defnydd o ganolfannau cymunedol, i ganolbwyntio ar gadw pobl yn iach yn y gymuned, cyn mynd i mewn i wasanaethau gofal.

\* Gweithio gyda'n gilydd i leihau unigedd cymdeithasol ac unigrwydd, sydd yn bryder mawr i bobl hŷn, cysylltu gwaharddiad cymdeithasol a gweithgaredd gwirfoddoli.

\* Edrych yn benodol ar gefnogi pobl hŷn gydag anghenion cymhleth, byddwn yn defnyddio'r Fframwaith Asesu Integredig (IA) newydd, i ddarparu ymateb cyfannol i bobl sy'n agored i niwed.

\* Gweithredu’r system TG integredig newydd (System Wybodaeth Gofal Cymunedol Cymru - WCCIS) ar gyfer gofal cymdeithasol ac iechyd.

**4. Ein cydbwysedd gwasanaethau - mynd i’r afael ag adnabod bylchau yn y gwasanaeth**

Mae Timau Adnoddau Cymunedol (CRT) wedi’u hen sefydlu ym mhob un o'r pum bwrdeistref ac maent yn bwriadu adolygu capasiti a gallu, gan ddefnyddio'r Gronfa Gofal Canolraddol ar gyfer 2014/5 ac ymlaen i 2016/16. Mae’r Rhaglen Eiddilwch yn cydnabod yr angen am haeniad risg i sicrhau bod adnoddau'n cael eu targedu i atal dirywiad ac rydym yn gweithio gyda thimau meddygon teulu i ddatblygu offer a systemau addas.

\* Rydym yn cefnogi'r cysyniad o Gynllunio Gofal Rhagflaenol, er mwyn i anghenion a dymuniadau pobl gael eu cefnogi, hyd yn oed ar adegau o argyfwng. Rhagwelwn y byddai hyn yn lleihau derbyniadau i’r ysbyty sydd heb eu cynllunio ar gyfer y rhai y byddai'n well ganddynt aros adref neu mewn lleoliad cartref gofal i dderbyn triniaeth.

\* Rydym hefyd yn cefnogi Cynllunio Gofal Uwch pan fydd pobl angen gofal diwedd oes, gan fod hyn yn cefnogi mwy o bobl i farw gydag urddas yn eu dewis le.

\* Bydd rôl cydlynwyr achos yn cael eu symud ymlaen, fel bod pobl hŷn sydd ag anghenion cymhleth yn cael un pwynt cyswllt, sy'n gallu croesi rhwystrau proffesiynol a sefydliadol i ddod o hyd i atebion i ddiwallu ystod eang o anghenion unigol.

\* Byddwn yn symud ymlaen ystyriaeth ehangach o weithio estynedig a gweithio 24/7, gyda rhai gwasanaethau allweddol i fodloni'r gofyniad hwn. Rydym eisoes yn darparu gwasanaethau’r mwyafrif o wasanaethau Eiddilwch 7/7, 365 diwrnod y flwyddyn a gallwn adeiladu ar hyn i greu gwasanaeth iechyd a gofal cymdeithasol integredig gwell sy'n bodloni disgwyliadau pobl hŷn sydd ag anghenion cymhleth. Bydd angen dadansoddiad cost a budd, fel bod darparu gwasanaethau yn cyd-fynd ag anghenion y dinesydd.

\* Byddwn yn ystyried y newidiadau cenedlaethol arfaethedig ar gyfer '111' yn ogystal â'n profiad o Feddygon Teulu y Tu Allan i Oriau a Thimau Dyletswydd Gofal Cymdeithasol Brys i lywio penderfyniadau yn y dyfodol.

\* Byddwn yn datblygu prosesau comisiynu ar y cyd, lle bo hynny'n briodol, er mwyn sicrhau bod sgiliau comisiynu yn cael eu rhannu a'u defnyddio'n effeithiol ar draws y bartneriaeth.

\* Byddwn yn datblygu ein staff gydag ystod o sgiliau - fel asesiad anghenion, ymgysylltu, trafod, ymwybyddiaeth wleidyddol a chreadigrwydd, ochr yn ochr â chraffter busnes a sgiliau ariannol a dadansoddol - y mae eu hangen ar gyfer y dyfodol.

\* Byddwn yn cefnogi cartrefi gofal i ofalu am bobl hŷn sydd ag anghenion cynyddol cymhleth; i leihau derbyniadau heb eu cynllunio i ysbytai a gwella ansawdd bywyd ar gyfer y rhai nad ydynt yn gallu aros yn eu cartrefi eu hunain, drwy gynnig hyfforddiant arbenigol a mynediad at arbenigedd clinigol - gan wneud defnydd o'r rhaglen 'Bywyd Gwell' a ddatblygwyd gan Sefydliad Joseph Rowntree.

\* Byddwn yn gweithio gyda'n partneriaid yn y trydydd sector a'r sector cartrefi gofal annibynnol i gymryd rhan lawnach wrth gynllunio a gwella darparu gwasanaethau, gwneud y mwyaf o berthnasoedd cydymddibyniaeth comisiynydd / darparwr trwy ddull cydweithredol.

\* Byddwn yn datblygu'r berthynas waith gyda Landlordiaid Cymdeithasol Cofrestredig (RSL) a sefydlwyd trwy'r prosiect 'Mewn Un Lle' i edrych ar gynhyrchu modelau newydd o ddarpariaeth gofal yn y cartref ar ddull sy'n seiliedig ar le.

\* Byddwn yn datblygu ffyrdd newydd o ymgysylltu â phobl a rhoi gwybodaeth iddynt, gan gynnwys Porth y Dinesydd cenedlaethol Dewis, yn ogystal â chyfryngau cymdeithasol a ffurfiau eraill o gyfathrebu er mwyn hyrwyddo mynediad hawdd at gefnogaeth. Mae hyn yn cefnogi ethos a chyfeiriad y Ddeddf SSWB i ddarparu Gwybodaeth, Cyngor a Chymorth da.

\* Byddwn yn gweithio gyda phobl gan ystyried rhwydweithiau teuluol ehangach a chefnogaeth gymunedol, drwy gysylltiadau â systemau cymorth eraill, i sicrhau bod pobl hŷn yn cael eu cefnogi'n dda yn eu cartrefi eu hunain.

\* Defnyddir taliadau uniongyrchol yn eang ar draws Cymru i ddarparu gofal cymdeithasol ac mae hyn yn hyrwyddo annibyniaeth. Byddwn yn annog ac yn cefnogi defnydd o’r gefnogaeth gan bobl hŷn, gan adeiladu ar yr hyn a gyflawnwyd hyd yn hyn, fel bod pobl wedi’u galluogi fwy i ddylunio eu hatebion eu hunain pan fydd ganddynt anghenion gofal cymwys.

\* Byddwn yn datblygu comisiynu rhanbarthol ar gyfer gwasanaethau i bobl hŷn er mwyn sicrhau tegwch.

**5. Rheoli’r galw am wasanaethau**

\* Mae'r pwysau demograffig ac ariannol yn hysbys iawn ac yn ffurfio cyd-destun y trawsnewid system gyfan sydd ei angen. Gwyddom o ddata ONS, bod nifer y bobl dros 85 oed yn y DU wedi dyblu yn y tri degawd diwethaf ac erbyn 2030, bydd un o bob pump o bobl dros 65 oed.

\* Mae gan Gymru gyfran uwch o bobl dros 85 na rhannau eraill o'r DU, felly mae'r angen am newid yn fwy arwyddocaol, fel bod canran y rhai hynny sy’n 85 oed yn cynyddu gan 90% erbyn 2030 a thwf o 30-44% o bobl gyda dementia.

\* Ein gweledigaeth yw gwella iechyd a llesiant pobl hŷn, waeth pa mor gymhleth eu hanghenion, fel eu bod yn cael eu cefnogi i gynnal eu hannibyniaeth a byw bywyd da lle maent yn dewis byw.

\* Er mwyn cyflawni hyn, mae angen i ni gymryd dull "system gyfan" ac ystyried yr elfennau triniaeth, gofal a chefnogaeth canlynol fel ein meysydd ffocws blaenoriaeth:

i. Mentrau sy'n mynd i'r afael ag ***unigrwydd ac arwahanrwydd*** - megis y cynllun CHAT ABUHB, o ymwelwyr i gartrefi gofal.

ii. ***Timau integredig sy’n seiliedig ar le*** - gan ganolbwyntio ar 'gofal yn nes at adref', gan ddefnyddio ein fframwaith NCN bresennol.

iii. ***Gofal cartref*** sydd wedi’i gynllunio a'i ddatblygu gyda darparwyr ar ymagwedd sy'n seiliedig ar le i fod yn gynaliadwy ac yn canolbwyntio ar ganlyniadau.

iv. Dwyn ymlaen raglen 'bywyd gwell' i gefnogi ***cartrefi gofal*** wrth roi gofal cynaliadwy o ansawdd uchel a gofal cyson i gefnogi llesiant.

v. Gweithio gyda phartneriaid i ymestyn a gwella'r ystod o ***ddatrysiadau tai*** i bobl hŷn i fyw'n annibynnol, ond eto nid mewn unigedd.

\* Ar gyfer pobl hŷn ag anghenion cymhleth, rydym yn cydnabod y gall y llwybr atgyfeirio i mewn i'n system iechyd a gofal cymdeithasol bennu pa mor dda rydym yn gallu ymateb.

\* Am y rheswm hwn, rydym yn credu y dylai darpariaeth y llinell flaen fod gan weithwyr proffesiynol medrus, all ddarparu gwybodaeth a datrys problemau. Mae profiad y ddesg gwasanaeth FISH Sir Fynwy a Chanolfan Gofal Cymdeithasol Torfaen i Oedolion, yn cefnogi’r dull hwn, gyda'r galw’n cael ei reoli’n rhagweithiol, drwy reoli risg yn effeithiol ac arwyddbostio at wasanaethau eraill.

**6. Profiad pobl a chanlyniadau**

Dangosir llwyddiant pan fydd dinasyddion yn dweud wrthym:

*"Rwy'n gwybod beth sy'n bwysig yn fy mywyd i gefnogi fy llesiant, a gallaf weithio gyda staff gofal ac iechyd yn gweithio gyda'i gilydd i fy neall i, fy nheulu a gofalwr/gofalwyr, gan ddwyn ynghyd gymorth lle yr wyf am gyflawni'r canlyniadau sydd o bwys i mi ".*

Dangosir llwyddiant i sefydliadau wrth gael staff sy'n cael eu hysgogi a’r gallu i ddarparu gwasanaethau o ansawdd, sy'n seiliedig ar dystiolaeth a lle mae adnoddau ariannol, dynol a ffisegol wedi’u halinio ac yn effeithiol ac yn effeithlon

.

**Atodiad B ii.**

**Datganiad o Fwriad Strategol ar y Cyd - Gofalwyr**

Mae'r datganiad ar y cyd yn ystyried: ein hegwyddorion, ein lefelau a meysydd cydweithio; sut y rheolir y galw; ein cydbwysedd gwasanaethau ac, nid y lleiaf, profiad pobl a chanlyniadau. Hyn fydd yn dangos pa wahaniaeth y gallwn ei wneud drwy weithio gyda'n gilydd.

**1. Cefndir a Chyd-destun**

Daeth y Mesur Strategaethau ar gyfer Gofalwyr (Cymru) i rym yn 2012 gan osod dyletswydd ddeddfwriaethol ar Awdurdodau Lleol a'r GIG i gynhyrchu strategaeth ymgynghori gwybodaeth ar y cyd ar gyfer teulu/gofalwyr di-dâl. I fynd â hyn ymlaen sefydlwyd Bwrdd Rhaglen amlasiantaethol i lywio, gweithredu a monitro cynnydd angenrheidiol. Cadeiriwyd y Bwrdd Rhaglen Gofalwyr hyn gan Gyfarwyddwr Nyrsio Bwrdd Iechyd Prifysgol Aneurin Bevan (ABUHB).

Diddymwyd y Mesur a'r ddeddfwriaeth penodol Gofalwyr arall ym mis Ebrill 2016 ac ymgorfforwyd elfennau i mewn i’r Ddeddf Gwasanaethau Cymdeithasol a Llesiant (Cymru) (SS&WBA). Mae'r Ddeddf yn cydnabod y rôl allweddol a chwaraeir gan ofalwyr, gan roi'r hawl iddynt i gymorth sy'n cyfateb i hawliau’r rhai y maent yn gofalu amdanynt. Mae Adran 14 o'r Ddeddf yn gosod gofyniad ar y cyd ar awdurdodau lleol a Byrddau Iechyd i gydweithio i asesu:

* Maint anghenion gofal a chymorth y boblogaeth leol;
* Maint anghenion cymorth i ofalwyr;
* Y graddau y mae’r anghenion hynny'n cael eu bodloni;
* Ystod a lefel y gwasanaethau sydd eu hangen i ddiwallu anghenion gofal a chymorth a nodwyd;
* Ystod a lefel y gwasanaethau ataliol sydd eu hangen.

Yn dilyn diddymu'r Mesur, cymeradwyodd y Gweinidog dros Iechyd a Gwasanaethau Cymdeithasol gyllid trosiannol o £2 filiwn ar draws Cymru, ar gyfer 2016/17 a 2017/18, i gefnogi gweithredu gofynion SS&WBA fel y maent yn gymwys i ofalwyr. Dyrannwyd hyn yn benodol ar gyfer:

* Cryfhau'r dull partneriaeth ar lefel leol;
* Creu cyfleoedd i alluogi’r trydydd sector i gymryd rhan lawn wrth gyflwyno;
* Gosod allan y bwriadau i gynllunio a chyflwyno cyfrifoldebau cynyddol ar gyfer iechyd a chyfrifoldebau newydd ar gyfer awdurdodau lleol;
* Y cyllid trosiannol i gael ei ddefnyddio fel ffordd o ymgorffori’r arfer o brif ffrydio anghenion y gofalwyr fel ei fod yn arfer cyffredin.

**2. Egwyddorion**

Mae'r Datganiad o Fwriad hwn yn gosod allan weledigaeth a rennir, ymrwymiad a chyfeiriad strategol ar gyfer cymorth a gofal i Ofalwyr. Nid y ddogfen strategaeth ei hun yw hyn a thanategir y datganiad gan raglenni gwaith mwy manwl, cynlluniau a datblygiadau strategol. Fodd bynnag, bydd y rhain i gyd, yn eu tro, o dan arweiniad ac wedi’u hawdurdodi gan ymrwymiad pob sefydliad, eu harweinwyr a thrwy strwythurau gwneud penderfyniadau.

Rhagwelir y bydd y Datganiad o Fwriad hyn:

* yn dangos ac yn gwneud yn glir ein dull partneriaeth, gan adeiladu ar hanes cadarn o gydweithio da
* yn dangos ymrwymiad yr holl sefydliadau i weithio gyda'r 3ydd Sector a'r Sectorau Annibynnol a Gofalwyr
* yn darparu mynegiant clir o'r *hyn y byddwn yn ei wneud* a'r *hyn yr ydym am ei gyflawni*
* yn gosod allan ar gyfer y bobl sy'n defnyddio ein gwasanaethau ac i bwy yr ydym yn gweithio, ar gyfer ein staff a gweithwyr proffesiynol ac ar gyfer ein partneriaid ehangach

Rydym yn cytuno ar y cyd ein bod yn ymrwymo i'r flaenoriaeth gyffredinol:

* *Y byddwn yn gofalu am Ofalwyr yn ardal Partneriaeth Gwent Fwyaf*

Islaw hyn, rydym yn ymrwymo i amrywiaeth o raglenni gwaith a chymryd y rhain fel man cychwyn ar gyfer eu datblygiad:

* Byddwn yn gweithio gyda'n gilydd mewn ffordd sy'n canolbwyntio ar yr unigolyn sy'n rhoi i ofalwyr yr ydym yn gweithio gyda nhw ddewis a rheolaeth wrth wneud penderfyniadau;
* Byddwn yn datblygu dull gweithredu ar y cyd, gyda phartneriaid yn y 3ydd sector a’r sector annibynnol, i alluogi gofalwyr i wneud y gorau o’u hiechyd a'u llesiant;
* Byddwn yn cydnabod gofalwyr di-dâl fel partneriaid allweddol wrth ddarparu gofal;
* Byddwn yn darparu gwybodaeth a chymorth da i Ofalwyr;
* Byddwn yn gweithio gyda'n gilydd i ddarparu gwasanaethau sy'n ddi-dor gyda rhannu gwybodaeth lle bo hynny'n briodol, gan leihau'r angen am ddyblygu;
* Byddwn yn gofyn i ofalwyr am eu barn am ansawdd eu bywydau ac yn gweithredu ar yr hyn y maent yn ei ddweud wrthym ac wrth wneud hynny yn cefnogi gofalwyr i wneud y gorau o'u galluoedd a’u llesiant i fyw bywyd i'r eithaf.

**3. Lefelau cydweithio**

Mae yn lefel dda o gydweithio yn ei le ar ffurf Bwrdd Rhaglen Gofalwyr. Ein bwriad strategol yw cadw hyn gyda’r Bwrdd hwnnw yn adrodd i'r Bwrdd Partneriaeth Rhanbarthol.  
Er mwyn gweithredu gofynion yr SS&WBA, fel y mae yn gymwys i ofalwyr, nododd partneriaid allweddol flaenoriaethau tymor byr a chanolig o ran darparu gwasanaethau ar gyfer gofalwyr fel a ganlyn:

* Gwybodaeth, Cyngor a Chymorth
* Eiriolaeth
* Gofalwyr sy’n Oedolion ifanc a phontio
* Meysydd gwasanaeth Iechyd Meddwl
* Hyfforddiant staff parhaus

Mae'n debygol y bydd cynnydd yn y nifer o ofalwyr o ganlyniad i newidiadau demograffig a ragwelir, felly mae heriau clir ar gyfer sefydliadau partner wrth ymateb i gynnydd tebygol yn y galw am wasanaeth.

**4. Meysydd cydweithio**

Mae’r camau gweithredu nesaf a'r blaenoriaethau wedi’u hystyried gan bartneriaid yng nghyd-destun:

* y gweithgareddau a’r swyddogaethau hynny y mae angen ymgymryd â nhw mewn partneriaeth;
* y gweithgareddau a’r swyddogaethau hynny y gellid eu hamsugno i swyddogaethau craidd o fewn sefydliadau partner.

Wrth baratoi ar gyfer gweithredu'r SS&WBA, datblygir Bwrdd Rhaglen Gofalwyr o dan arweiniad ABUHB i ddarparu rhaglen waith yn 2016/17 mewn partneriaeth â gofalwyr, awdurdodau lleol a'r trydydd sector. Mae meysydd allweddol gweithgareddau i'w cynnal yn cynnwys hyfforddiant staff, cyfathrebu a darparu gwybodaeth, cyngor a chymorth. Enillwyd momentwm sylweddol ar bob un o'r meysydd gweithgarwch hyn yn ystod y 3 blynedd diwethaf, fodd bynnag, mae cynnydd parhaus yn ofynnol ar gyfer yr holl feysydd os yw gwasanaethau i ofalwyr am barhau i wella. Mae hyn yn cydnabod bod:

\* Nid yw pobl yn aml yn cydnabod eu hunain fel gofalwyr - gall y gydnabyddiaeth honno fod yn broses raddol.

\* Weithiau, nid yw gofalwyr yn dymuno derbyn cymorth gan wasanaethau statudol.

\* Mae angen i ofalwyr gael llais cryf yn y Bwrdd Rhaglen.

\* Nid oes gan ofalwyr fawr o ymwybyddiaeth hyd yn hyn bod yr SS&WBA wedi cynyddu eu cymhwyster neu hawliad i gefnogi.

\* Gall y Bwrdd Partneriaeth Rhanbarthol gael rôl addysgol mewn perthynas â gofalwyr

**5. Ein cydbwysedd gwasanaethau - mynd i’r afael ag adnabod bylchau yn y gwasanaeth**

\* Mae cadw rôl y Cydlynydd Gofalwyr a phenodi Swyddog Cefnogi Prosiect wedi cael ei gytuno gan y partneriaid sy'n defnyddio'r arian pontio.

\* Cynllun gwaith y Bwrdd Rhaglen Gofalwyr, i gael ei ddatblygu gan y rolau staff sy'n gweithio gyda'r Bwrdd.

Mae blaenoriaethau gwasanaeth allweddol fel a ganlyn:

i. ***Eiriolaeth*** *-*. mae angen mynd i'r afael â hyn yng nghyd-destun arian pontio a ddarparwyd gan Lywodraeth Cymru, cytundebau lefel gwasanaeth presennol ac ychwanegiad unrhyw ariannu a gytunwyd drwy Bartneriaeth Gwent Fwyaf. Mae mapio cychwynnol gwasanaethau eiriolaeth ar lefel ranbarthol yn dangos amrywiaeth ar draws ardaloedd ac felly’r gweithredu allweddol nesaf fydd datblygu a darparu gwasanaeth eiriolaeth gyson, cynaliadwy i ofalwyr. Nodir bod eiriolaeth yn un o ofynion allweddol yr SS&WBA (o dan ran 10).

ii. ***Gofalwyr Ifanc sy’n Oedolion*** *-* angen a nodwyd i roi cyngor a chymorth wedi'i dargedu yn benodol i ofalwyr sy'n oedolion ifanc gan gymryd i ystyriaeth feysydd megis addysg bellach, hyfforddiant a chyflogaeth. Mae cyfleoedd i gysylltu â mecanweithiau cymorth a gwybodaeth sydd eisoes yn bodoli ar lefel leol er mwyn mapio'r gwasanaethau presennol ac osgoi dyblygu.

iii. ***Meysydd gwasanaeth Iechyd Meddwl*** *-* angen a nodwyd i gryfhau cysylltiadau cymorth i ofalwyr gyda darparwyr gwasanaethau iechyd meddwl i sicrhau bod gofalwyr y rhai sydd â salwch meddwl yn cael eu cefnogi ac yn cael eu cyfeirio'n briodol. Yn benodol, mae’r angen i gefnogi gofalwyr unigolion ar gam cynnar diagnosis dementia yn parhau i fod yn fwlch gwasanaeth.

iv.***Gwybodaeth, cyngor a chymorth*** *–* datblygir porth gwybodaeth genedlaethol (**Dewis** a bydd yn darparu cronfa ddata gwybodaeth am wasanaethau ar gyfer dinasyddion (gan gynnwys gofalwyr). Bydd hwn yn arf defnyddiol wrth hwyluso cysylltiadau hawdd cael mynediad atynt i wybodaeth leol. Yn ogystal, bwriedir defnyddio dull wedi'i dargedu o fewn gwasanaethau iechyd, fel codi ymwybyddiaeth:

\* Drwy wardiau meddygol aciwt ac yn y cyfnod rhyddhau o'r ysbyty.  
\* Cysylltiadau â meddygfeydd - sicrhau bod systemau i adnabod gofalwyr  
\* Ymgysylltu â rhwydweithiau cymunedol anffurfiol, drwy rolau'r 'cysylltydd cymunedol' er mwyn adnabod gofalwyr ar y cyfle cyntaf.

v. ***Hyfforddiant staff parhaus*** *-* Mae angen i hyfforddiant staff a gyflwynir yn y dyfodol fod yn gynaliadwy ac mae angen gwaith gan bob sefydliad partner i sefydlu sut yr amsugnir hyfforddiant i mewn i swyddogaethau craidd, gan wneud defnydd o offeryn e-ddysgu Cymru gyfan i godi ymwybyddiaeth a bydd ar gael i bob sefydliad partner.

**5. Rheoli’r galw am wasanaethau**

Mae'r SS&WBA yn dod â newidiadau sy'n golygu ffyrdd newydd o weithio gyda phobl i hyrwyddo eu hannibyniaeth. Pwyntiau allweddol yw:

i. *Diffiniad o Ofalwr*

Mae adran 3(4) yn diffinio gofalwr fel person sy'n darparu neu'n bwriadu darparu gofal i oedolyn neu blentyn anabl (ond caiff gofalwyr cyflogedig eu heithrio). Mae hyn yn newid mawr i'r diffiniad blaenorol - yn yr hyn nad yw’n rhaid i ofalwyr mwyach sefydlu eu bod hefyd yn 'darparu neu'n bwriadu darparu' swm sylweddol o ofal rheolaidd.

ii. *Asesiad anghenion poblogaeth*

Erbyn 2017 mae disgwyl y bydd yr asesiadau poblogaeth sy'n ofynnol gan yr SS&WBA wedi’u cwblhau. Yn seiliedig ar yr asesiad anghenion hwn, bydd angen gwneud rhagor o waith i ddadansoddi a nodi’n benodol meysydd targed cefnogaeth i ofalwyr.

iii. Asesiadau Gofalwyr

Mae Adran 24 yn mynnu bod yn rhaid i ofalwyr gael eu cynnwys yn llawn yn eu hasesiadau ac yn ei gwneud yn glir bod y ddyletswydd i asesu yn berthnasol waeth beth yw barn yr awdurdod o lefel anghenion y gofalwr am gymorth, neu eu sefyllfa ariannol. Gall gofalwyr gael asesiad ar y cyd gyda'r person maent yn gofalu amdano.

iv. *Gwybodaeth, Cyngor a Chymorth*

Mae Llywodraeth Cymru wedi pwysleisio pwysigrwydd gwybodaeth a chyngor ar bob cam o'r broses ac mae adran 17 yn amlinellu'r ddyletswydd i sicrhau bod gwasanaeth ar gael i ddarparu oedolion mewn angen a gofalwyr gyda gwybodaeth am ofal a chymorth.

v. *Oedolion Ifanc sy’n Ofalwyr*

Nid yw Deddf 2014 yn gwahaniaethu rhwng hawliau gofalwyr sy'n oedolion a rhai gofalwyr ifanc er bod mân wahaniaethau mewn perthynas â'r ddyletswydd asesu. Mae'n rhaid i'r awdurdod lleol weithio mewn partneriaeth â'r person i nodi'r canlyniadau personol y maent yn dymuno eu cyflawni. Mae'n rhaid i asesiadau gofalwyr ifanc hefyd dalu sylw arbennig i anghenion datblygiadol y plentyn, ac a yw'n briodol i'r plentyn fod yn darparu'r gofal o gwbl.

vi. *Llesiant*

Mae awdurdodau lleol o dan ddyletswydd gyffredinol i hyrwyddo llesiant pobl 'mewn angen' a gofalwyr. Mae llesiant mewn perthynas ag oedolion yn cynnwys 'rheolaeth dros fywyd bob dydd' a 'chyfranogiad mewn gwaith'. Mae 'Rheolaeth' mewn sawl ffordd yn cyfateb i 'ddewis' a bydd y gofyniad i hyrwyddo cyfranogiad mewn gwaith yn arbennig o bwysig i ofalwyr (i’r rhai sy'n gofalu am oedolion yn ogystal ag i’r rhai sy'n gofalu am blant anabl).

vii. *Y Ddyletswydd i gwrdd ag Anghenion Oedolion Ifanc sy’n Ofalwyr a Gofalwyr Ifanc*

Mae'r Ddeddf yn gosod dyletswydd ar awdurdodau lleol i gwrdd ag anghenion cymwys gofalwyr - yn oedolion a gofalwyr ifanc. Mae awdurdodau lleol dan ddyletswydd benodol i ddarparu gofal a chymorth mewn achosion o'r fath oni bai eu bod yn gallu cynhyrchu rheswm / tystiolaeth gref i egluro fel arall.

**6. Profiadau pobl a chanlyniadau**

Rydym yn gweld ei bod yn hanfodol bod barn dinasyddion a gofalwyr yn llywio'r adolygiad gwasanaethau sydd eisoes yn bodoli, yn hysbysu ein hasesiad anghenion poblogaeth, a bwydo i mewn i gynllunio a chomisiynu gwasanaethau newydd a diwygiedig. I wneud hyn bydd y Bwrdd Rhaglen Gofalwyr yn ymgysylltu'n uniongyrchol â grwpiau gofalwyr a gyda'r panel dinasyddion rhanbarthol ledled Gwent, yn ogystal â gyda chomisiynwyr a'r trydydd sector.  
Mae angen i ni ddeall beth sy'n gweithio'n dda yn y ddarpariaeth bresennol a gellir mynd i’r afael ag unrhyw fylchau a nodwyd mewn modd cynaliadwy. Bydd angen i ni ddeall anghenion a nodwyd - er gwybodaeth, i gael cyngor, am gymorth ac ar gyfer gwasanaethau - yn dod o asesiad anghenion poblogaeth ar y cyd.

*Ein gweledigaeth gyffredinol o ddatganiad o fwriad strategol ar y cyd ar gyfer gofalwyr yw: 'Dim byd amdanaf i hebddo fi' - gan sicrhau bod llais gofalwyr yn cael ei glywed ar bob lefel gwasanaeth o fewn Iechyd a Gofal Cymdeithasol.*

**Atodiad B iii.**

**Datganiad o Fwriad Strategol ar y Cyd - Plant ag Anghenion Cymhleth**

Mae Elfennau Allweddol ar gyfer ein datganiad ar y cyd yn cynnwys: ein lefelau o gydweithio a meysydd cydweithio; sut y rheolir y galw am wasanaethau; ein cydbwysedd gwasanaethau ac, nid y lleiaf, profiad pobl a chanlyniadau. Hyn fydd yn dangos pa wahaniaeth y gallwn ei wneud drwy weithio gyda'n gilydd.

**1. Cefndir a Chyd-destun**

Ym mis Gorffennaf 2013, sefydlwyd Bwrdd Partneriaeth Plant a Theuluoedd (Gwent Fwyaf) (y Bartneriaeth C&F) i gyfarwyddo’n strategol y datblygiad amlasiantaethol a gweithredu gwasanaethau ar gyfer plant sy'n agored i niwed, pobl ifanc a'u teuluoedd / gofalwyr ar draws asiantaethau yng nghymuned Gwent Fwyaf. Arweinir y Bwrdd gan Gyfarwyddwr Gwasanaethau Cymdeithasol a Thai (Cadeirydd enwebedig) a'r Is-adran Teulu a Therapïau (Bwrdd Iechyd Aneurin Bevan), gyda chynrychiolaeth ar draws iechyd a’r 5 Awdurdod Lleol (rhanddeiliaid gofal cymdeithasol ac addysg yn bennaf), sy'n llunio ardal Gwent Fwyaf.

Dros y 3 blynedd diwethaf, yn unol â blaenoriaeth Llywodraeth Cymru o gadw plant a phobl ifanc yng Nghymru ac yn agos i adref (lle bo'n briodol), mae ein Partneriaeth C&F rhanbarthol wedi bod yn gweithio ar adeiladu sylfeini cydweithredol effeithiol cryf gan gydnabod yr angen a'r cyfle i ddatblygu darpariaeth arbenigol leol ac i atal cynnydd mewn cymhlethdod.

Felly yn 2016, yn dilyn ymlaen o ganfyddiadau sawl ymchwil ac archwiliadau yn ymwneud â’r blaenoriaethau 2014 y cytunwyd arnynt, ymrwymodd y Bartneriaeth C&F i weithio gyda'i gilydd i atal cynnydd mewn cymhlethdod yn ogystal ag i gynllunio a datblygu (comisiwn) ystod ymatebol ac integredig o lesiant, gofal, cymorth a llety i gwrdd â chanlyniadau llesiant Plant a Phobl Ifanc (C&YP) ag Anghenion Cymhleth a'u teuluoedd / gofalwyr. Mae’r Bwrdd C&F wedi diffinio’r grŵp hwn o blant a phobl ifanc fel:

1. C&YP sydd wedi profi trawma cymhleth (yn aml rhai heriol yn eu harddegau sydd ag anawsterau ymlyniad cymhleth).

2. C&YP sydd ag ASD/Anabledd Dysgu ac ymddygiad heriol

3. C&YP sydd ag Anableddau Corfforol ac anghenion iechyd cymhleth

**2. Lefelau cydweithio**

Mae’r Bartneriaeth C&F yn rhan o Fframwaith Llywodraethiant ar y Cyd ehangach Gwent, o dan y Bwrdd Partneriaeth Rhanbarthol fel bod goruchwyliaeth weithredol a gwleidyddol yn cael ei sicrhau, ac y gall argymhellion gael eu cymeradwyo a'u cefnogi ar y lefelau uchaf ym mhob corff statudol.  
  
Dros y 3 blynedd diwethaf, mae’r Bartneriaeth C&F wedi canolbwyntio ar ddatblygu dealltwriaeth ar y cyd o heriau rhanbarthol Gwent Fwyaf ac ymrwymiad ar y cyd i'w datrys. Mae ymrwymiad a gwaith caled yr holl fudd-ddeiliaid wedi arwain at arweinyddiaeth amlasiantaethol gryf, a adeiladwyd ar ymddiriedaeth a gyda gweledigaeth glir a rennir i ddatblygu darpariaeth leol er mwyn sicrhau canlyniadau llesiant i blant ag anghenion cymhleth yn ogystal â rhwystro gwaethygu cymhlethdod. Mae sylfeini cadarn bellach ar waith i sicrhau cydweithio cadarnhaol ac effeithiol yn y dyfodol, ond rydym yn cydnabod bod angen gwaith ac ymrwymiad parhaus yn awr i adeiladu ar hyn a chyflawni’r weledigaeth ac amcanion a rennir. Mae uchelgais hir dymor o gyfuno adnoddau lle bo hynny'n bosibl, ac er lles Plant a Phobl Ifanc.

Mae’r Bartneriaeth C&F yn cydnabod pwysigrwydd sicrhau bod yr holl ymrwymiadau a phenderfyniadau strategol yn cael eu rhaeadru’n effeithiol ar draws pob lefel o arweinyddiaeth er mwyn sicrhau eu trosi i realiti gweithredol. Enghraifft o hyn yw’r prosiect Asesu Integredig a Chynllunio ICF cyfredol sy'n cael ei brofi a'i arwain gan un o'r ALlau (Caerffili) gyda'r bwriad o ddyblygu ar draws Gwent.

**3. Meysydd cydweithio**

Mae ein 6 asiantaeth statudol wedi ymrwymo i weithio gyda'i gilydd i:

i. integreiddio systemau, asesiadau a chynllunio ar gyfer plant ag anghenion cymhleth, lle y byddai ymateb amlasiantaethol amserol yn cynhyrchu canlyniadau llesiant gwell ar gyfer plant, pobl ifanc a'u teuluoedd / gofalwyr.

ii. atal cynnydd mewn cymhlethdod ac argyfwng cysylltiedig.  
  
iii. cynllunio a datblygu (comisiwn) ystod o wasanaethau ymatebol ac integredig, gofal, cymorth a llety i gwrdd â deilliannau llesiant ar gyfer C&YP gydag anghenion cymhleth a'u teuluoedd / gofalwyr.

iv. cyflawni proses gwneud penderfyniadau rhanbarthol cyson ar gyfer Gofal Parhaus.

Mae ein hasiantaethau yn ymrwymedig i gyflawni'r uchod ar gyfer y 3 grŵp o blant a phobl ifanc ag Anghenion Cymhleth a nodir yn adran 1.

Bydd y Bartneriaeth C&F yn rhannu dysgu ac unrhyw drefniadau gweithredol a llywodraethiant sydd ar waith i sicrhau cynaliadwyedd a throsglwyddedd. Byddwn hefyd yn rhannu anawsterau a gwersi a ddysgwyd lle efallai na fyddwn yn cyflawni ein cynlluniau a'n dyheadau.

Bydd hyn yn sicrhau bod gwell defnydd yn cael ei wneud o'r pwrs cyhoeddus ar y cyd, fel y gall adnoddau gael eu hailgyfeirio i ddarparu lefelau is o ymyrraeth, cymorth a darparu ymyrraeth amlasiantaeth integredig ar bwyntiau cynharach mewn datblygiad plant, datblygu darpariaeth leol arbenigol / gwell a rhwystro lleoliadau y tu allan i'r sir.

Rydym wedi rhannu proffiliau gwario amlinellol ar gyllid teiran a chyllid deurannol ar gyfer lleoliadau tu allan i'r sir yn ymwneud â grwpiau 1 a 2 (uchod) a’u bod yn y broses o edrych ar y potensial i drawsnewid gwasanaethau i ddiwallu anghenion ein plant a’n pobl ifanc mor gynnar ag y bo modd ac mor lleol â phosibl, gyda'r nod o atal y cynnydd mewn cymhlethdod ac anghenion/galw cynyddol posibl yn y dyfodol.

**4. Ein cydbwysedd gwasanaethau - mynd i’r afael ag adnabod bylchau yn y gwasanaeth**

Yn dilyn ymlaen o ganfyddiadau sawl gwaith ymchwil ac archwiliadau yn ymwneud â blaenoriaethau 2014 y cytunwyd arnynt, mae'r Bartneriaeth C&F wedi nodi ac wedi ymrwymo i ddatblygu gwasanaethau newydd i lenwi'r bylchau a nodwyd a / neu drawsnewid y ddarpariaeth bresennol sy’n gysylltiedig â'n 3 grŵp cleient sy’n blant a phobl ifanc gydag anghenion cymhleth. Gyda'r nod i ddarparu gwasanaethau hygyrch, teg, integredig a chydlynol i bob plentyn, waeth ble maent yn byw, ymgymerwyd â’r datblygiadau yn y gwasanaeth canlynol i fynd i'r afael â bylchau a nodwyd ar gyfer y grwpiau a nodwyd:

**a. C&YP sydd wedi profi trawma cymhleth; a**

**b. C&YP gydag ASD/Anabledd Dysgu ac ymddygiadau heriol:**

Yn dilyn y dadansoddiad bwlch Partneriaeth C&F yn y prosiect gwasanaethau llesiant ac iechyd meddwl emosiynol (cwblhawyd 2015) a'r cyllid amserol, fel rhan o'r Rhaglen Genedlaethol 'Gyda'n Gilydd dros Blant a Phobl Ifanc' ac yn fwy diweddar, partneriaid perthnasol 'Gwasanaeth Awtistiaeth Integredig' mae partneriaid perthnasol wedi bod neu yn y broses o ddatblygu’r gwasanaethau isod:

* Gwasanaeth niwroddatblygiadol (ASD/ADHD) yn darparu cefnogaeth ddiagnostig ac ôl-ddiagnostig arloesol ar gyfer plant, pobl ifanc a'u teuluoedd / gofalwyr
* Gwell Ymyrraeth Gynnar mewn Seicosis (Grŵp Oedran 14-25)
* Ymatebion Argyfwng CAMHS Arbenigol :

o Gwell Tîm Allgymorth Argyfwng

o Gwasanaeth Anhwylder Bwyta Estynedig

o Gwasanaeth Cyswllt Argyfwng Estynedig

o Gwasanaeth Therapi Ymddygiad Dilechdidol

* Gwasanaeth seicolegol ar gyfer trawma ac ymlyniad anawsterau datblygiadol: datblygu gwasanaeth atodol i ymestyn ymyriadau therapiwtig seicolegol. Mae'r model arfaethedig wedi cael derbyniad da ac mae trafodaethau cychwynnol i ymestyn y gwasanaeth hwn (o bosibl drwy ICF)
* Gwasanaeth Gofal Sylfaenol Cymorth Iechyd Meddwl (PCMHSS)
* Ymgynghori Seicolegol a Chyswllt mewn Gwasanaethau Mabwysiadu (drwy adolygiad o wasanaethau sy'n bodoli eisoes)

**b. C&YP gydag ASD/Anabledd Dysgu ac ymddygiadau heriol; a**

**c. C&YP gydag anableddau corfforol ac anghenion iechyd cymhleth:**

* Datblygu Gwasanaethau Integredig ar gyfer Plant ag Anghenion Ychwanegol (ISCAN) yn seiliedig ar ganolfan a model siarad darparu gwasanaethau mewn canolfannau ABUHB i blant i gefnogi plant a phobl ifanc ag anableddau a'u teuluoedd / gofalwyr.
* Profi model arloesol i weithredu asesu integredig a chynllunio amlddisgyblaethol yn yr ALl yng Nghaerffili (cyllid ICF). Unwaith y bydd y canlyniadau a chanfyddiadau'r gwerthusiad ar gael, bydd y model yn cael ei raddio ar draws ardaloedd eraill.

**5. Rheoli’r galw am wasanaethau**

Yn 2015, amlygodd trafodaethau amlasiantaethol a dau archwiliad o'r ddarpariaeth deiran a gomisiynwyd y tu allan i'r sir bresennol (dim ond mewn perthynas â grŵp o blant a phobl ifanc â thrawma cymhleth ac ASD/LD) bryderon bod y ddarpariaeth yn aml o ansawdd gwael ac nid oedd yn diwallu anghenion yn briodol. Yn benodol, amlygodd yr astudiaethau bryderon darpariaeth addysgol gwael a / neu ddarpariaeth therapiwtig wedi’i gomisiynu o ansawdd gwael nad ydynt yn bodoli ar gyfer darpariaeth emosiynol / iechyd meddwl. Mae’r Bwrdd C&F wedi comisiynu dau brosiect ymchwil yn ddiweddar i gefnogi cynllunio a datblygu gwasanaethau / gweddnewid yn y dyfodol:

* ***Atal cynyddu angen cymhleth a darpariaeth therapiwtig gwell***

Nod y gwaith hwn yw ymgymryd ag ymchwil i ddeall y system "nytiau a bolltau" ledled Gwent a allai:

1) Fynd i’r afael â phwysau uniongyrchol yn y nifer o blant sy'n derbyn gofal sy’n cael eu rhoi mewn gofal preswyl annibynnol y tu allan i'r rhanbarth.

2) Dros amser helpu i leihau’n ddiogel nifer y plant sy'n derbyn gofal sy'n profi cyfuniad o chwalu lleoliad, cynyddu angen, a lleoliad mewn darpariaeth annibynnol y tu allan i'r rhanbarth.

3) Ystyried sut y gallai cymorth ar gyfer plant / pobl ifanc ar "ymyl gofal" weithredu'n effeithiol ac yn ddiogel er mwyn atal yr angen i’r plant / pobl ifanc hyn dderbyn gofal statudol.

Nodau’r gwaith hwn yw:

- Mapio’r sbectrwm cymorth a gytunwyd; darpariaeth / modelau ar waith; cryfderau, meysydd i'w gwella a bylchau; a chynlluniau presennol / yn y dyfodol sydd ar waith i gyflawni gwelliannau. Gallai hyn wedyn gael ei ddefnyddio gan y Bartneriaeth C&F i benderfynu ar ba gynlluniau yr hoffent eu cwmpasu allan ymhellach i fynd i'r afael ag unrhyw fylchau yn y ddarpariaeth.

- Nodi, ac yna adolygu effeithiolrwydd y modelau o (a) cymorth gwell yn y gymuned a / neu gymorth therapiwtig i blant sy'n derbyn gofal; a (b) cymorth i blant a phobl ifanc ar gyrion gofal. Gallai'r gwaith hwn helpu'r Bwrdd benderfynu a ddylid cynnal model tebyg o fewn neu ar draws y rhanbarth. Gellid defnyddio’r dystiolaeth hon hefyd i helpu deall potensial y modelau hyn i gefnogi plant i fyw yn ôl yn y rhanbarth.

* ***Datblygu Ymchwil Llety a Chymorth i’r rhai sy’n Gadael Gofal (16+) sydd ag Anghenion Cymhleth***

Amcanion y gwaith hwn yw:

1) Datblygu cynhyrchu cynllun datblygu integredig i gefnogi ymagwedd rhanbarthol at ddarparu llety a chymorth ar gyfer pobl ifanc mewn gofal neu rai sy’n gadael gofal cyn eu bod yn 16 oed ar draws Rhanbarth Gwent Fwyaf.

2) Amlinellu ffyrdd newydd ac arloesol o ddarparu gwasanaethau llety a chymorth i'r grŵp bregus hwn, gan leihau'r orddibyniaeth ar y sector preifat yn sicrhau bod anghenion y bobl ifanc hyn yn cael eu diwallu yn y tymor hwy.

3) Ymchwilio a chynnig cyfleoedd rhanbarthol ar sail tystiolaeth ar gyfer atebion llety amgen i C&YP 16 + sydd wedi profi trawma cymhleth.

**6. Profiadau pobl a chanlyniadau**

Mae’r Bwrdd C&F yn ymroddedig i ddatblygu, monitro a gwerthuso gwasanaethau presennol a rhai newydd gyda'r defnyddwyr yn y ganolfan. Mae'r holl bartneriaid wedi ymrwymo i egwyddorion cyd-gynhyrchu, a gall yr holl wasanaethau ddangos cyd-gynhyrchu parhaus gyda defnyddwyr.

**Atodiad C** - **Deddf Gwasanaethau Cymdeithasol a Llesiant PNA**

Canlyniad Blaenoriaethau

Y canlyniadau a nodwyd drwy ymgysylltu â dinasyddion, ymarferwyr, partneriaid a’u cadarnhau drwy ymgynghori a'r defnydd o'r matrics blaenoriaethu.

|  |  |
| --- | --- |
| **THEMA CRAIDD** | **Canlyniad Blaenoriaethau** |
| Plant a Phobl Ifanc | * Gwella canlyniadau i blant a phobl ifanc ag anghenion cymhleth   trwy ymyrryd yn gynt, cefnogaeth yn y gymuned a lleoliadau yn agosach i adref.   * Sicrhau iechyd meddwl da a llesiant emosiynol ar gyfer plant a phobl ifanc e trwy weithio'n effeithiol mewn partneriaeth. |
| Pobl Hŷn | * Gwella llesiant emosiynol ar gyfer pobl hŷn trwy leihau unigrwydd ac ynysu cymdeithasol gydag ymyrraeth gynharach a chadernid cymunedol. * Gwella canlyniadau i bobl sy'n byw gyda dementia a'u gofalwyr. * Tai a llety addas ar gyfer pobl hŷn. |
| Pobl sy’n anabl oherwydd eu hiechyd ac yn gorfforol | * Cefnogi pobl anabl drwy ymagwedd pob oedran i fyw'n annibynnol mewn llety addas a mynediad i wasanaethau cymunedol priodol, gan gynnwys cludiant. * Helpu pobl i leihau'r risg o iechyd a llesiant gwael drwy ymyrryd yn gynt a chefnogaeth gymunedol. |
| Pobl ag Anabledd Dysgu ac Anhwylderau Sbectrwm Awtistiaeth | * Cefnogi pobl ag anableddau i fyw'n annibynnol gyda mynediad i wasanaethau ymyrraeth gynnar yn y gymuned; a mwy o ymwybyddiaeth gyhoeddus a dealltwriaeth o bobl ag anghenion Anabledd Dysgu. * Darparu diagnosis mwy amserol o Anhwylder ar y Sbectrwm Awtistig a mynediad i wasanaethau cymorth a gwybodaeth a chyngor. |
| Iechyd Meddwl | * Mwy o ddealltwriaeth ac ymwybyddiaeth o iechyd meddwl ymhlith y cyhoedd i leihau stigma a helpu pobl i chwilio am gymorth yn gynt. * Gwella llesiant emosiynol ac iechyd meddwl i oedolion a phlant trwy ymyrraeth gynnar a chymorth cymunedol. |
| Nam ar y Synhwyrau | * Sicrhau bod pobl yn cael eu cefnogi trwy fynediad i wybodaeth gywir, cymorth ac 'adsefydlu' lle bo angen. * Gwella lles emosiynol yn enwedig drwy gymorth cyfoedion i gyfoedion. |
| Gofalwyr sydd angen cymorth | * Cefnogi gofalwyr i ofalu drwy seibiant hyblyg, mynediad i wybodaeth gywir, cymorth cyfoedion i gyfoedion a chynllunio cymorth gofal effeithiol. * Gwella llesiant gofalwyr ifanc a gofalwyr sy'n oedolion ifanc drwy gynyddu dealltwriaeth y cyhoedd. |
| Trais yn erbyn menywod - cam-drin domestig a thrais rhywiol | * Darparu ymyrraeth gynharach a threfniadau diogelu i ddioddefwyr posibl drwy 'Ofyn a Gweithredu'. * Diogelu dioddefwyr, gan gynnwys dynion, drwy gymorth effeithiol mewn partneriaeth. |

Blaenoriaethau Trawsbynciol  
Nodwyd nifer o flaenoriaethau sy’n torri ar draws y themâu craidd uchod a bydd angen dull aml-asiantaeth:

* Unigrwydd ac ynysu cymdeithasol
* Iechyd meddwl a llesiant emosiynol
* Cymorth i ofalwyr
* Eiriolaeth cyfoedion i gyfoedion
* Cymorth yn gynharach ac ymyrraeth gymunedol

**Gweithrediadau Lefel Uchel i gael eu datblygu trwy'r Cynllun Ardal**

|  |  |
| --- | --- |
| **THEMA CRAIDD** | **Gweithrediadau i'w symud ymlaen trwy Gynllun Ardal rhanbarthol** |
| Plant a Phobl Ifanc | * Cefnogi adolygiad Bwrdd Partneriaeth Plant a Theuluoedd o drefniadau lleol ar gyfer plant ag anghenion cymhleth a darparu rhaglen waith gyda ffocws ar Blant sy'n Derbyn Gofal. * Modelau arferion cyson ac alinio ymyrraeth gynnar Llywodraeth Cymru a rhaglenni ataliol. * Datblygu a chyflwyno cynllun gweithredu ACE rhanbarthol gyda ffocws ar ymyrryd yn gynharach a chymorth iechyd meddwl i blant a phobl ifanc drwy asedau cymunedol. |
| Pobl Hŷn | * Datblygu dull sy'n seiliedig ar le *'Gofal yn nes at Adref'* gan gynnwys darpariaeth gyson o gysylltwyr cymunedol ar draws y rhanbarth i leihau ynysu cymdeithasol. * Datblygu ymhellach *'Cymunedau Dementia-gyfeillgar'.* * Datblygu proses gofal cartref a gomisiynwyd ar y cyd â Bwrdd Comisiynu Cenedlaethol ac yn gysylltiedig ag Adroddiad ‘Uwchlaw a thu hwnt’, Safonau Gwella Gofal Cymdeithasol Cymru a'r Cynllun Strategol ‘Gofal a Chymorth yn y Cartref’ sy'n cael ei ddatblygu ar hyn o bryd gan Gyngor Gofal Cymru. |
| Anableddau Iechyd/Corfforol | * Gweithredu Strategaeth 'Gofal yn nes at Adref'. * Alinio gyda 5 Asesiad Llesiant lleol sy'n ofynnol o dan Ddeddf Llesiant Cenedlaethau'r Dyfodol ac archwilio cynllunio gweithredu ar y cyd i niweidiau ehangach i iechyd. |
| Anabledd Dysgu/Awtistiaeth | * Cefnogi Adolygiad y Bwrdd Partneriaeth Anabledd Dysgu, Strategaeth Iechyd Meddwl Gwent ar gyfer Oedolion ag Anabledd Dysgu 2012/17 a nodi comisiynu rhanbarthol allweddol, gweithrediadau integreiddio. * Gweithredu’n lleol Gynllun Gweithredu Strategol Cymru gan gynnwys datblygu Gwasanaeth Awtistiaeth Integredig newydd. |
| Iechyd Meddwl | * Adolygu ac alinio strategaethau rhanbarthol i ddarparu’r cynllun Gyda’n Gilydd dros Iechyd Meddwl. * Cydlynu gwasanaethau cyson yn y gymuned, fel cysylltwyr cymunedol / rhagnodwyr cymdeithasol. * Modelau amlasiantaethol sy'n seiliedig ar le sy'n cynnwys partneriaid ehangach megis Cymdeithasau Tai, cymorth cyflogaeth a rhaglenni cymunedol. * Gwybodaeth, Cyngor a Chymorth cywir drwy DEWIS a Phum Ffordd at Lesiant. |
| Nam ar y Synhwyrau | * Defnyddio arferion da a llwybrau effeithiol i ddatblygu egwyddorion comisiynu rhanbarthol. * Sicrhau gwybodaeth gywir, hygyrch ac amserol. Cyngor a Chymorth drwy DEWIS a dulliau eraill. * Gweithio mewn partneriaeth gyda thrydydd sector i nodi modelau newydd i gefnogi'r broses adsefydlu a chyflenwi offer golwg isel. |
| Gofalwyr | * Cydlynu gwasanaethau cyson yn y gymuned, fel cysylltwyr cymunedol / rhagnodwyr cymdeithasol i nodi a chefnogi gofalwyr. * Adolygu anogaeth feddygol i wella cymorth i ofalwyr. * Gwybodaeth, Cyngor a Chymorth cywir drwy DEWIS a Phum Ffordd at Lesiant. * Adolygu ac alinio egwyddorion comisiynu trydydd sector i gefnogi gyfeillio ar gyfer gofalwyr sydd angen cymorth. * Sicrhau bod gweithredu’r strategaeth gofal yn nes at adref yn cynyddu'r cymorth lefel cymunedol i ofalwyr. * Comisiynu cyson ar draws iechyd a gofal cymdeithasol er mwyn sicrhau modelau teg, cefnogaeth gofalwyr rhanbarth eang ac effeithiol, gan gynnwys gofal seibiant hyblyg. |
| Trais yn erbyn menywod - cam-drin domestig a thrais rhywiol | * Gweithredu ‘Gofyn a Gweithredu’ fel rhan o beilot Llywodraeth Cymru. * Aliniad strategol gyda Bwrdd VAWDASV, asesiad anghenion a chynllun strategol. |

**Gweithrediadau Proses Datblygu Lefel Uchel i gael eu darparu trwy'r Cynllun Ardal**

|  |  |
| --- | --- |
| Mapio Gwasanaethau | * Parhau i adeiladu ar fapio gwasanaeth presennol drwy'r strategaeth 'Gofal yn nes at Adref', ffrwd gwaith Comisiynu Ranbarthol ar y Cyd a'r rhaglen Cefnogi Pobl a chysylltu’n benodol i flaenoriaethau a nodwyd ynddo. |
|  | * Datblygu ymhellach a gwella'r wefan DEWIS fel y daw yn brif gyfeiriadur adnoddau ar gyfer y rhanbarth. |
|  | * Gweithio gyda PSB i sicrhau integreiddio mapio gwasanaethau ehangach gyda Iechyd a gofal cymdeithasol fel cam pwysig tuag at greu ymateb gwasanaethau cyhoeddus ar lefel y gymuned. |
| Integreiddio Iechyd a Gofal Cymdeithasol | * Integreiddio darpariaeth gofal a chefnogaeth i grwpiau o gleientiaid allweddol fel y nodir yn Rhan 9 o'r Ddeddf a’i phwysleisio drwy Ddatganiadau o Fwriad Strategol RPB ar gyfer pobl hŷn, plant ag anghenion cymhleth a gofalwyr, yn ogystal â datganiadau strategaeth ar gyfer Iechyd Meddwl ac Anabledd Dysgu (gan gynnwys Awtistiaeth). |
|  | * Mabwysiadu dull seiliedig ar le trwy strategaeth 'Gofal yn nes at Adref’ fel carreg sylfaen sy'n sail i integreiddio gwasanaethau iechyd a gofal cymdeithasol. |
| Comisiynu ar y Cyd a Chyllidebau Cyfun | * Gweithredu cynllun gweithredu RJCG i gyflwyno trefniadau comisiynu ar y cyd ar gyfer y blaenoriaethau a nodwyd ar gyfer gofynion Rhan 9 y Ddeddf. |
|  | * Parhau i gysylltu â’r Bwrdd Comisiynu Cenedlaethol i ddatblygu blaenoriaethau gwaith cenedlaethol a chynigion ar draws y rhanbarth. |
| Gwasanaethau Ataliol | * Archwilio agenda atal sengl ar draws y rhanbarth gyda PSB ac yn gysylltiedig â Deddfau Llesiant Cenedlaethau'r Dyfodol ac SSWB. |
|  | * Alinio rhaglenni gwrthdlodi ar draws y rhanbarth i nodi model ataliol unigol yn seiliedig ar egwyddorion asesu cyson, gweithlu ar y cyd a chomisiynu ar y cyd. |
|  | * Drwy weithredu'r strategaeth 'Gofal yn nes at Adref’, sicrhau bod atal ac ymyrraeth gynnar yn cael ei gefnogi a'i alluogi mewn modd cyson ar draws y rhanbarth. |
|  | * Trwy RJCG, gweithio gyda’r trydydd sector i wneud y gorau ac alinio gweithgaredd i atal gwaethygiad o angen ac adeiladu ar fodelau presennol o arfer da megis gyfeillio, rhagnodi cymdeithasol ac ati ac i ledaenu datblygu mentrau cymdeithasol a chydweithredol lle bo hynny'n bosibl. |
|  | * Cefnogi peilot Braenaru y Blynyddoedd Cynnar a defnyddio negeseuon allweddol i lunio modelau ymyrraeth gynnar. |
| Gwybodaeth, Cyngor a Chymorth | * Darparu cefnogaeth bellach a datblygu gwefan DEWIS fel ei bod yn dod ‘y lle' ar gyfer gwybodaeth ar gymorth, cyngor a chymorth. |
|  | * Parhau i gefnogi lledaenu gwybodaeth gyson ac ymgysylltu â rhanddeiliaid drwy grŵp cyfathrebu rhanbarthol. |
|  | * Defnyddio data rheoli perfformiad IAA i hysbysu dylunio gwasanaethau. |
|  | * Cefnogi mentrau pellach ar draws y rhanbarth sy'n cefnogi dull gweithredu cyson i IAA e.e. ymarferion hunanasesu, adolygiadau cymheiriaid. |
|  | * Gweithio gyda rheolwyr gweithlu rhanbarthol a Gofal Cymdeithasol Cymru i sicrhau bod rhaglenni newid diwylliannol yn cael eu hymgorffori ac yn barhaus. |
| Mentrau Cymdeithasol | * Gweithio gyda Chanolfan Gydweithredol Cymru i gynyddu a chefnogi nifer o wasanaethau gwirfoddol a arweinir mewn cymunedau lleol trwy 'Cydweithredu i Ofalu'. |
| Eiriolaeth | * Aliniad darpariaeth eiriolaeth i flaenoriaethau a nodwyd ar draws asiantaethau partner. |
|  | * Gweithio gyda'r Rhaglen Eiriolaeth Golden Thread ar draws y rhanbarth trwy fforwm darparwyr rhanbarthol. |
|  | * Cefnogi gwasanaeth eiriolaeth unigol comisiynu ar y cyd y Gwasanaethau Plant. |
|  | * Dull ymdrin ar y cyd at ddarpariaeth eiriolaeth gyda phartneriaid yn y trydydd sector yn enwedig wrth hyrwyddo eiriolaeth annibynnol. |

**Atodiad D Adroddiad y Panel Dinasyddion (detholiad)**

****

## 


## Panel Dinasyddion Gwent Fwyaf

## Adroddiad Blynyddol 2015-2016

## Adroddiad Blynyddol 2015-2016

Dyma adroddiad blynyddol cyntaf Panel Dinasyddion Gwent a bydd yn amlinellu sut a pham y ffurfiwyd y Panel, yr hyn yr ydym wedi bod yn ymwneud ag ef dros y flwyddyn ddiwethaf, yr hyn yr ydym wedi'i gyflawni a'r hyn fydd ein blaenoriaethau a’n themâu ar gyfer y flwyddyn nesaf.

## Manteision bod yn rhan o Banel Dinasyddion

Rydym i gyd yn cytuno bod aelodau dros y 12 mis diwethaf wedi gwir deimlo’r manteision o fod yn rhan o'r grŵp. Mae'r wybodaeth yr ydym wedi’i hennill am y Ddeddf a meysydd eraill megis diogelu wedi bod yn werthfawr wrth rannu gyda grwpiau eraill rydym yn eu mynychu ac yn werthfawr i ni fel dinasyddion. Rydym i gyd yn cytuno ein bod ni i gyd yn cael rhywbeth gwahanol o fod yn aelodau, ond yn cydnabod rhai o'r manteision cyffredin, gan gynnwys:

v Datblygu cyd-barch at ein gilydd

v Awydd gan bawb i ddysgu

v Amgylchedd diogel i rannu pryderon a hefyd amlygu arferion da

v Cyfleoedd rhwydweithio gyda dinasyddion eraill ac arweiniad ymgysylltu yn arwain at gyfeillgarwch ac amgylcheddau gweithio effeithiol.

Rydym yn awyddus i ddenu plant a phobl ifanc i'r grŵp. Byddwn yn gweithio gyda fforymau ieuenctid i rannu gwybodaeth am y panel a cheisio denu rhai aelodau newydd.

**Sylwadau a ddarparwyd neu ffrydiau gwaith rydym wedi cyfrannu atynt:**

**Rydym wedi dod yn gyfarwydd â darparu’n safbwyntiau, barn a sylwadau pan gawn ein cyflwyno gydag ymgynghoriadau neu fentrau newydd.**

Dros y flwyddyn ddiwethaf mae hyn wedi cynnwys y canlynol:

v Ymgynghoriad Strategaeth Ymgysylltu a Chyfathrebu Bwrdd Diogelu Oedolion Gwent-gyfan. Darparwyd sylwadau a safbwyntiau. *(Medi 15)*

v Hyfforddiant cadw’n ddiogel. Darparwyd sylwadau a safbwyntiau mewn perthynas â'n hawgrymiadau ar sut i gadw'n ddiogel. Defnyddiwyd hyn i ddatblygu pecyn hyfforddi ataliol arloesol newydd ar gyfer grwpiau defnyddwyr gwasanaethau. *(Medi 15)*

v Cynhadledd GWASB. Gwirfoddolodd aelod panel a helpodd i gynllunio'r digwyddiad. *(Medi 15)*

v Taflenni Diogelu Oedolion. Gwirfoddolodd rhai ohonom i roi barn y dinesydd ar ddeunyddiau cyhoeddiad newydd sy'n cael ei ddatblygu. *(Chwefror 16)*

v Gwirfoddolodd un ohonom i fod yn aelod sefydlog o'r Is Grŵp Ymgysylltu a Chyfathrebu i gryfhau'r cyfathrebu rhwng ein Panel a'r Bwrdd Diogelu Oedolion ar draws Gwent. *(Chwefror 16)*

Ffurflen werthuso cyn POVA. Darparwyd sylwadau a safbwyntiau ar holiadur arfaethedig sydd i'w ddefnyddio i gasglu barn a phrofiadau oedolion sydd wedi bod yn destun gweithdrefnau diogelu ffurfiol.

|  |
| --- |
| **Gyda chefnogaeth gan y tîm trawsnewid rydym wedi dechrau creu dogfennau amrywiol yn ymwneud â’n trefniadau llywodraethiant. Mae'r rhain yn cynnwys:** **1 Cylch Gorchwyl (Gorffennaf 15)**  **2 Proffiliau rôl drafft ar gyfer Cadeirydd, Is-gadeirydd ac aelodau'r Panel** (Medi 15 / Gorffennaf 16)  **3 Paratowyd papur gan aelod o’r panel parthed rôl y cadeirydd a'r anawsterau posibl a'i gyflwyno i LlC a’r Grŵp Arweinyddiaeth** (Hydref 15) Adolygwyd y dogfennau sy'n ymwneud â threfniadau’r cadeirydd a'r is-gadeirydd ym mis Gorffennaf 16 a chrëwyd dull teg a democrataidd ar gyfer ethol cadeirydd ac is-gadeirydd. |

**Rydym wedi dod yn gyfarwydd â darparu’n safbwyntiau, barn a sylwadau pan gawn ein cyflwyno gydag ymgynghoriadau neu fentrau newydd.**

**Dros y flwyddyn ddiwethaf mae hyn wedi cynnwys y canlynol:**

Trosolwg o wefan gyhoeddus Bwrdd Diogelu Oedolion Gwent gyfan (Gorffennaf 15)  
Trosolwg o ymgynghoriadau gweithredol Deddf Gwasanaethau Cymdeithasol a Llesiant (Cymru) 2014, gan gynnwys sut y gallant ddarparu sylwadau. (Medi 15)

Blaenoriaethau sy'n dod i'r amlwg o'r Bwrdd Partneriaeth sydd newydd ei ffurfio (Medi 15)

Cyflwyniad manwl ar bob rhan o'r Trosolwg o Ddeddf Gwasanaethau Cymdeithasol a Llesiant (Cymru) 2014 (Hydref 15)

Diweddariad ac Adborth ar drefniadau Panel Dinasyddion ar draws Cymru (Ionawr 16) Cyflwyniad ar Fideo Cyngor Gofal Cymru "Beth sy'n Bwysig i Chi " ar y Ddeddf (Ionawr 16)

Arddangos Porth Dinasyddion Dewis Cymru (Ionawr 16)

Trosolwg rolau Swyddogion Ymgysylltu Arweiniol yr Awdurdod Lleol (Chwefror 16)

Adborth gan y Bwrdd Partneriaeth y bu i un aelod ei fynychu fel arsyllwr. (Mawrth 16)

Gwaith Blaenau Gwent ar gynllunio ar gyfer darpariaeth gofal cartref yn seiliedig ar ganlyniad Heather Tyrrell (Mawrth 16)  
Gwybodaeth ynghylch astudiaeth Heather Tyrrell (Rheolwr Gwasanaeth Gwasanaethau Oedolion) sy’n cael ei wneud fel rhan o'i PhD. Mae'r astudiaeth yn archwilio’r effaith y mae goruchwyliaeth broffesiynol yn ei chael ar ymarfer. (Mawrth 16)  
Adborth o'r gynhadledd GWASB a fynychwyd gan rhai aelodau. (Mawrth 16)  
Cyflwyniad ar yr effaith ar Asesu a Chymhwyster y Ddeddf (16 Mai)  
Rôl y rheoleiddiwr - cyflwyniad gan Sarah Glynn Jones AGGCC (16 Mai)

Diweddariad porth dinasyddion Dewis (16 Mai)  
Trosolwg o waith y tîm Ymgysylltu ym Mwrdd Iechyd Prifysgol Aneurin Bevan cyflawn. (Mehefin 16)

Gwaith eiriolaeth gan Louise Hughes, Age Cymru. (Mehefin 16)

Asesiad Anghenion Poblogaeth (Gorffennaf 2016).

1. O Fanylion Gwasanaeth Gwasanaethau Cymunedol y GIG: Canolfannau Cymunedol, Gofal Iechyd GE Medi 2016

   [↑](#footnote-ref-1)